cyanic-selkie/wikianc huggingface dataset:
കൂരി (മരം)
പശ്ചിമഘട്ടതദ്ദേശവാസിയായ ഒരു വൃക്ഷമാണ് കൂരി. . നിത്യഹരിതവനങ്ങളിൽ പാറനിറഞ്ഞ ചെരിവുകളിൽ കാണുന്ന ഉയരമുള്ള ഒരു വൃക്ഷമാണിത്. കൃഷിയുടെ വ്യാപനവും റോഡ് നിർമ്മാണവും മറ്റു വികസനപ്രവർത്തനങ്ങളും ചേർന്ന് ഇവയുടെ ആവാസവ്യവസ്ഥയ്ക്ക് നാശമുണ്ടാക്കിയതിനാൽ കൂരി വംശനാശഭീഷണിയിലാണ്. 30 മീറ്ററോളം ഉയരം വയ്ക്കും.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:ഔഷധസസ്യങ്ങൾ വർഗ്ഗം:ഫാബേസീ
യാസുകോ നമ്പ
ജപ്പാനിൽ നിന്നുള്ള ഒരു പർവ്വതാരോഹകയായിരുന്നു യാസുകോ നമ്പ (ജനനം: 1949 ഫെബ്രുവരി 2, – മരണം: 1996 മേയ് 11, ). ജുങ്കോ താബെയ്ക്കു ശേഷം എവറസ്റ്റ് കൊടുമുടി കീഴടക്കിയ ജാപ്പനീസ് വനിത കൂടിയാണ് യാസുകോ നമ്പ. ഫെഡറൽ എക്സപ്രസ്സിലെ ഒരു ഉദ്യോഗസ്ഥയായിരുന്നു യാസുകോ എങ്കിലും, പർവ്വതാരോഹണത്തോടുള്ള അവരുടെ അഭിരുചി അവരെ ലോകമെങ്ങും എത്തിച്ചു. 1982 ജനുവരിയിലെ പുതുവത്സരദിനത്തിലാണ് ഏഴു കൊടുമുടികളിൽ ഒന്നായ കിളിമഞ്ജാരോ യാസുക കീഴടക്കിയത്. 1996 ൽ എവറസ്റ്റു കൊടുമുടിയിലെത്തിയ ശേഷം തിരിച്ചിറങ്ങവെ സംഭവിച്ച ദുരന്തത്തിൽ യാസുകോ മരണമടയുകയായിരുന്നു.
ആദ്യകാലജീവിതം
ജപ്പാനിലെ ടോക്കിയോവിലുള്ള ഒട്ടാ നഗരത്തിലാണ് 1949 ഫെബ്രുവരി രണ്ടിന് യാസുകോ ജനിച്ചത്. ജപ്പാനിലെ വസേദ സർവ്വകലാശാലയിൽ നിന്നും യാസുക ബിരുദം കരസ്ഥമാക്കി. ഫെഡറൽ എക്സപ്രസ്സ് എന്ന കമ്പനിയിൽ ഉദ്യോഗസ്ഥയായി നിയമനം ലഭിച്ചു.
എവറസ്റ്റ് പര്യവേഷണം
1996 മേയ് പത്താം തീയതി, യാസുകോ എവറസ്റ്റ് കൊടുമുടിയുടെ നിറുകയിലെത്തി. തന്റെ 47 ആമത്തെ വയസ്സിലാണ് യാസുകോ ഈ നേട്ടം കൈവരിച്ചത്. എവറസ്റ്റു കീഴടക്കിയശേഷം തിരിച്ചിറങ്ങവേയാണ് അപ്രതീക്ഷിതമായുണ്ടായ ഹിമപാതം പർവ്വതാരോഹകരുടെ പദ്ധതികളെ തകർത്തത്. നമ്പയും സംഘത്തിലെ മറ്റു മൂന്നുപേരും, എവറസ്റ്റിന്റെ സൗത്ത് കോൾ എന്ന സ്ഥലത്ത് അകപ്പെട്ടുപോവുകയായിരുന്നു. കനത്ത ഹിമപാതം കാരണം അവരുടെ ക്യാംപ് എവിടെയാണെന്ന് കണ്ടെത്താൻ സംഘാംഗങ്ങൾക്കു സാധിച്ചില്ല. യാസുകോയുടെ കയ്യിലുള്ള ഓക്സിജന്റെ അളവ് വളരെ കുറവുമായിരുന്നു. എത്രയും പെട്ടെന്ന് ക്യാംപിലെത്താൻ അവർ ശ്രമിച്ചെങ്കിലും, കനത്ത കാറ്റ് അവർക്കു വിലങ്ങു തടിയായി.
മരണം
തിരികെ ക്യാംപ് ഫോറിലെത്തിയ മറ്റു സംഘാംഗങ്ങൾ കാണാതായവർക്കു വേണ്ടി പിറ്റേ ദിവസം തിരച്ചിൽ നടത്തി. തീരെ അവശയായ നിലയിലാണ് യാസുകോവിനെ സംഘാംഗങ്ങൾ കണ്ടെത്തിയത്. അവരുടെ കയ്യിലുള്ള ഓക്സിജൻ കൊണ്ട് യാസുകയേ തിരികെ ക്യാംപിലെത്തിക്കാനാവുമായിരുന്നില്ല. യാസുകോയെ അവിടെ തന്നെ ഉപേക്ഷിക്കാനല്ലാതെ മറ്റു മാർഗ്ഗങ്ങളൊന്നും തന്നെ ഉണ്ടായിരുന്നില്ല. 1996 മേയ് പതിനൊന്നാം തീയതി, പർവ്വതത്തിലനുഭവപ്പെട്ട മോശം കാലാവസ്ഥകൊണ്ടുണ്ടായ അസുഖത്താൽ യാസുകോ നമ്പ മരണമടഞ്ഞു.
പുറത്തേക്കുള്ള കണ്ണികൾ
വർഗ്ഗം:പർവ്വതാരോഹകർ വർഗ്ഗം:1949-ൽ ജനിച്ചവർ വർഗ്ഗം:ഫെബ്രുവരി 2-ന് ജനിച്ചവർ വർഗ്ഗം:മേയ് 11-ന് മരിച്ചവർ വർഗ്ഗം:1996-ൽ മരിച്ചവർ
ഫ്രീഡ്റിക് ഏൺസ്റ്റ് ഡോൺ
ജർമൻ ഭൗതികശാസ്ത്രജ്ഞനായിരുന്നു ഫ്രീഡ്റിക് ഏൺസ്റ്റ് ഡോൺ (1848 ജൂലൈ 27 – 1916 ഡിസംബർ 16). പ്രകാശികം, വൈദ്യുതി, വികിരണങ്ങൾ, റേഡിയോ ആക്റ്റീവത എന്നീ മേഖലകളിൽ ഗവേഷണം നടത്തി. 1878-ൽ ഡോൺ പ്രഭാവം (Dorn effective)എന്ന പ്രതിഭാസവും 1900-ൽ റഡോൺ എന്ന മൂലകവും ഇദ്ദേഹം കണ്ടുപിടിച്ചു.
ഭൗതികശാസ്ത്ര ഗവേഷകൻ
ഡോൺ 1848 ജൂലൈ 27-ന് കിഴക്കൻ പ്രഷ്യയിൽ ജനിച്ചു. 1880-1910 കാലഘട്ടത്തിൽ ഭൌതികശാസ്ത്ര ഗവേഷണരംഗത്ത് ഇദ്ദേഹം സജീവമായി പ്രവർത്തിച്ചിരുന്നു. ഒരു ദ്രാവകത്തിലൂടെ ചാർജിത കണങ്ങൾ ചലിക്കുമ്പോൾ വൈദ്യുത വോൾട്ടത ഉത്പാദിതമാകുന്നു എന്നിദ്ദേഹം തെളിയിച്ചു. ഡോൺ പ്രഭാവം എന്ന പേരിൽ ഈ പ്രതിഭാസം അറിയപ്പെടുന്നു. വൈദ്യുത പ്രതിരോധത്തിന്റെ ഏകകമായ ഓം (ohm)ന്റെ കൃത്യമായ മൂല്യത്തിന് ഒരു മാനക റഫറൻസ് വികസിപ്പിച്ചെടുക്കാനും ടാർജറ്റ് ആറ്റങ്ങളിൽ തട്ടുന്ന ഇലക്ട്രോണുകളുടെ എത്ര ഭാഗം ഊർജ്ജം X കിരണങ്ങളായി രൂപാന്തരപ്പെടുന്നു എന്നു നിർണയിക്കാനും ഇദ്ദേഹത്തിനു കഴിഞ്ഞു. റേഡിയം മൂലകം ക്ഷയിച്ച് റഡോൺ എന്ന മൂലകം ഉണ്ടാകുന്നു എന്ന് 1900-ൽ ഇദ്ദേഹം കണ്ടുപിടിച്ചു. റേഡിയോ ആക്റ്റീവത എന്ന പ്രക്രിയയിലൂടെ ഒരു മൂലകം രൂപാന്തരണം ചെയ്യപ്പെട്ട് മറ്റൊന്നായി മാറുന്നു എന്നതിന്റെ ആദ്യത്തെ തെളിവായി ഇത് അംഗീകരിക്കപ്പെട്ടു.
ഭൗതികശാസ്ത്ര പ്രൊഫസർ
1873 മുതൽ 1916 വരെ ബ്രസ് ലൊ, ഡാംസ്റ്റഡ്റ്റ്, ഹാലെ എന്നീ സർവകലാശാലകളിൽ ഭൗതികശാസ്ത്ര പ്രൊഫസറായി ഡോൺ സേവനമനുഷ്ഠിച്ചു. 1916 ഡിസംബർ 16-ന് ഹാലെയിൽ ഇദ്ദേഹം അന്തരിച്ചു.
ഫ്ലോറിൻസ് കെന്നഡി
ഒരു അമേരിക്കൻ അഭിഭാഷകയും ഫെമിനിസ്റ്റും പൗരാവകാശവാദിയും അഭിഭാഷകയും പ്രഭാഷകയും ആക്ടിവിസ്റ്റുമായിരുന്നു ഫ്ലോറിൻസ് റേ കെന്നഡി (ജീവിതകാലം, ഫെബ്രുവരി 11, 1916 - ഡിസംബർ 21, 2000).
ആദ്യകാലജീവിതം
മിസോറിയിലെ കൻസാസ് സിറ്റിയിൽ ഒരു ആഫ്രിക്കൻ-അമേരിക്കൻ കുടുംബത്തിലാണ് ഫ്ലോറൻസ് കെന്നഡി ജനിച്ചത്. അവരുടെ പിതാവ് വൈലി കെന്നഡി ഒരു പുൾമാൻ പോർട്ടറായിരുന്നു. പിന്നീട് ഒരു ടാക്സി ബിസിനസും നടത്തിയിരുന്നു. മഹാമാന്ദ്യത്തിൽ ദാരിദ്ര്യവും അവരുടെ വെളുത്ത അയൽപക്കക്കാരിൽനിന്ന് വർഗ്ഗീയതയും അനുഭവിച്ചിട്ടും മാതാപിതാക്കളുടെ അഞ്ച് പെൺമക്കളിൽ രണ്ടാമത്തെയാളായ അവർക്ക് മാതാപിതാക്കളുടെ പിന്തുണയും നിറഞ്ഞ സന്തോഷകരമായ ഒരു ബാല്യകാലം ഉണ്ടായിരുന്നു. കുടുംബത്തെ തുരത്താൻ ശ്രമിക്കുന്ന ശക്തമായ അയൽവാസിയായ കു ക്ലക്സ് ക്ലാൻ സാന്നിധ്യം ഒഴിവാക്കാൻ പിതാവിന് വെടിവയ്പ്പ് നടത്തേണ്ട ഒരു കാലം കെന്നഡി ഓർമ്മിച്ചു. അവർ പിന്നീട് ഇങ്ങനെ അഭിപ്രായപ്പെട്ടു: "എന്റെ മാതാപിതാക്കൾ ഞങ്ങൾക്ക് അതിശയകരമായ സുരക്ഷയും മൂല്യവും നൽകി. ഞങ്ങൾ ആരുമല്ലെന്ന് പറയാൻ വർഗീയവാദികൾ എത്തിയപ്പോഴേക്കും, ഞങ്ങൾ ആരോ ആണെന്ന് ഞങ്ങൾക്ക് ഇതിനകം അറിയാമായിരുന്നു.
കെന്നഡി ലിങ്കൺ ഹൈസ്‌കൂളിൽ തന്റെ ക്ലാസ്സിൽ ഉന്നത ബിരുദം നേടി. അതിനുശേഷം അവൾ ഒരു തൊപ്പി ഷോപ്പ് സ്വന്തമാക്കുക, എലിവേറ്ററുകൾ പ്രവർത്തിപ്പിക്കുക തുടങ്ങി നിരവധി ജോലികൾ ചെയ്തു. 1942-ൽ അവരുടെ അമ്മ സെല്ലയുടെ മരണശേഷം, കെന്നഡി മിസോറിയിൽ നിന്ന് ന്യൂയോർക്ക് സിറ്റിയിലേക്ക് പോയി, അവളുടെ സഹോദരി ഗ്രേയ്‌സിനോടൊപ്പം ഹാർലെമിലെ ഒരു അപ്പാർട്ട്‌മെന്റിലേക്ക് മാറി. ന്യൂയോർക്കിലേക്കുള്ള മാറ്റത്തെക്കുറിച്ച് അവർ അഭിപ്രായപ്പെട്ടു, "ഞാൻ ശരിക്കും ഇവിടെ വന്നത് സ്കൂളിൽ പോകാനല്ല, പക്ഷേ സ്കൂളുകൾ ഇവിടെയായിരുന്നു. അതിനാൽ ഞാൻ പോയി." 1944-ൽ അവർ കൊളംബിയ യൂണിവേഴ്‌സിറ്റി സ്‌കൂൾ ഓഫ് ജനറൽ സ്റ്റഡീസിൽ ക്ലാസുകൾ തുടങ്ങി. പ്രീ-ലോയിൽ ബിരുദം നേടി. 1949-ൽ ബിരുദം നേടി. എന്നിരുന്നാലും, യൂണിവേഴ്‌സിറ്റിയുടെ ലോ സ്‌കൂളിൽ അപേക്ഷിച്ചപ്പോൾ, പ്രവേശനം നിഷേധിക്കപ്പെട്ടു. കെന്നഡി തന്റെ ആത്മകഥയിൽ ഇങ്ങനെ എഴുതി. അസോസിയേറ്റ് ഡീൻ വില്ലിസ് റീസ് എന്നോട് പറഞ്ഞു, ഞാൻ ഒരു കറുത്തവനായതുകൊണ്ടല്ല, മറിച്ച് ഞാൻ ഒരു സ്ത്രീയായതുകൊണ്ടാണ് ഞാൻ നിരസിക്കപ്പെട്ടത്. അതുകൊണ്ട് ഞാൻ അദ്ദേഹത്തിന് ഒരു കത്ത് എഴുതി, കാരണം എന്തുതന്നെയായാലും, അത് എനിക്കും അങ്ങനെതന്നെയാണ് തോന്നിയത്, എന്റെ കൂടുതൽ വിരോധാഭാസമുള്ള ചില സുഹൃത്തുക്കൾ ഞാൻ കറുത്തവനായതിനാൽ എന്നോട് വിവേചനം കാണിച്ചുവെന്ന് കരുതി.
കെന്നഡി ഡീനുമായി കൂടിക്കാഴ്ച നടത്തുകയും സ്കൂളിനെതിരെ കേസെടുക്കുമെന്ന് ഭീഷണിപ്പെടുത്തുകയും ചെയ്തു. അവർ അവളെ സമ്മതിച്ചു. അവരുടെ ക്ലാസ്സിലെ എട്ട് സ്ത്രീകളിൽ കറുത്തവർഗക്കാരനായ ഏക വ്യക്തി അവളായിരുന്നു. 1946-ൽ കൊളംബിയ യൂണിവേഴ്‌സിറ്റിയിലെ ഒരു സോഷ്യോളജി ക്ലാസ്സിൽ കെന്നഡി വംശത്തിന്റെയും ലൈംഗികതയുടെയും വ്യവഹാരങ്ങളെ സാദൃശ്യപ്പെടുത്തി ഒരു പ്രബന്ധം എഴുതി. "സ്ത്രീകളെയും നീഗ്രോകളെയും താരതമ്യം ചെയ്യുന്നത് സഖ്യങ്ങളുടെ രൂപീകരണത്തെ വേഗത്തിലാക്കുമെന്ന് കെന്നഡി പ്രതീക്ഷിച്ചു".
കരിയറും അഭിനയവും
കെന്നഡി 1951-ൽ കൊളംബിയ ലോ സ്കൂളിൽ നിന്ന് ബിരുദം നേടി.
1954 ആയപ്പോഴേക്കും അവൾ സ്വന്തം ഓഫീസ് തുറന്നു, മാട്രിമോണിയൽ ജോലി ചെയ്തു, ചില ക്രിമിനൽ കേസുകൾ ഏൽപ്പിച്ചു. അവർ യംഗ് ഡെമോക്രാറ്റുകളുടെ അംഗമായിരുന്നു. 1956-ൽ, മയക്കുമരുന്ന് ആരോപണവുമായി ബന്ധപ്പെട്ട് ബില്ലി ഹോളിഡേയെ പ്രതിനിധീകരിച്ച അഭിഭാഷകനുമായി അവർ നിയമപരമായ പങ്കാളിത്തം സ്ഥാപിച്ചു. കെന്നഡി പിന്നീട് ഹോളിഡേയുടെ എസ്റ്റേറ്റിനെ പ്രതിനിധീകരിക്കാൻ വന്നു, കൂടാതെ ചാർലി പാർക്കറുടെ എസ്റ്റേറ്റിനെയും പ്രതിനിധീകരിക്കാൻ കെന്നഡി എത്തി.
ക്രിസ്റ്റിൻ ഹണ്ടറിന്റെ 1966-ലെ നോവലിൽ നിന്ന് സ്വീകരിച്ച ദ ലാൻഡ്‌ലോർഡ് (1970) എന്ന സിനിമകളിൽ കെന്നഡി അഭിനയിച്ചു, അതിൽ "ഇനിഡ്" ആയി അഭിനയിച്ചു, കൂടാതെ ലിസി ബോർഡൻ സംവിധാനം ചെയ്ത സ്വതന്ത്ര രാഷ്ട്രീയ നാടകമായ ബോൺ ഇൻ ഫ്ലേംസ് (1983), അതിൽ അഭിനയിച്ചു
പുറംകണ്ണികൾ
വർഗ്ഗം:1916-ൽ ജനിച്ചവർ വർഗ്ഗം:2000-ൽ മരിച്ചവർ
മക്കറാങ്ക
യൂഫോർബിയേസീ കുടുംബത്തിലെ, പഴയലോകത്തെ ഉഷ്ണമേഖലാപ്രദേശങ്ങളിൽ കാണപ്പെടുന്ന മരങ്ങളുടെ ഒരു ജനുസ് ആണ് മക്കറാങ്ക (Macaranga). ആഫ്രിക്ക, ആസ്ത്രേലേഷ്യ, ഏഷ്യ, ഇന്ത്യൻ മഹാസമുദ്രത്തിലെയും ശാന്തസമുദ്രത്തിലെയും, നിരവധി ദ്വീപുകൾ എന്നിവിടങ്ങളിലെല്ലാം കാണപ്പെടുന്ന ഈ ജനുസിൽ 300 ഓളം സ്പീഷിസുകൾ ഉണ്ട്. 1806 -ൽ മൗറീഷ്യസിൽ നിന്നും ശേഖരിച്ച സ്പെസിമനുകൾ ഉപയോഗിച്ചാണ് ഇവയെ ആദ്യമായി വിവരിക്കുന്നത്.
വനനശീകരണം സംഭവിച്ച ഇടങ്ങളിൽ വളരെപ്പെട്ടെന്ന് ആദ്യം തന്നെ വളർന്നുവരുന്ന സസ്യങ്ങളാണിവ. എൻഡോക്ലിറ്റ മലബാറിക്കസ് പോലെ ചിലതരം ശലഭങ്ങളുടെ ലാർവകൾ ഇവയുടെ ഇലകൾ ഭക്ഷണമാക്കാറുണ്ട്. ഫോർമിസിഡേ കുടുംബത്തിലെ ഉറുമ്പുകളുമായി സഹവസിക്കാറുള്ള ഈ ചെടികൾ അവയുമായി പരസ്പരസഹകരണജീവിതം നടത്തുന്നു. മക്കറാങ്കയുടെ പൊള്ളയായി തടി ഇവയ്ക്ക് താമസമൊരുക്കുകയും ചിലപ്പോൾ മധുരമുള്ള ഒരു നീര് ഉൽപ്പാദിപ്പിച്ചുനൽകുകയും ചെയ്യുന്നു. പകരമായി മറ്റു കീടങ്ങൾ മരത്തിനെ ആക്രമിക്കാതെ ഉറുമ്പുകൾ സംരക്ഷിക്കുകയും ചെയ്യുന്നു.
ഉപയോഗം
വട്ടക്കണ്ണിയിൽ. നിന്നും ചുവന്ന നിറത്തിലുള്ള ഒരു പശ ലഭിക്കാറുണ്ട്.
ചില സ്പീഷിസുകൾ
• 3
പുറത്തേക്കുള്ള കണ്ണികൾ
വർഗ്ഗം:സസ്യജനുസുകൾ വർഗ്ഗം:യൂഫോർബിയേസീ
പ്രദീപ് റോയ്
മലയാള നാടക പ്രവർത്തകനും സംവിധായകനുമാണ് പ്രദീപ് റോയ്. നൂറിലധികം പ്രൊഫഷണൽ നാടകങ്ങൾ സംവിധാനം ചെയ്തിട്ടുണ്ട്. കരകുളം ചന്ദ്രൻ, രാജൻ പി. ദേവ് എന്നിവരുടെ സഹസംവിധായകനായിരുന്നു. 11 ഹ്രസ്വചിത്രങ്ങൾ സംവിധാനം ചെയ്തിട്ടുണ്ട്.
റിച്ചാർഡ് ഫ്രോമെൽ
ലഘുചിത്രം| റിച്ചാർഡ് ഫ്രോമെൽ റിച്ചാർഡ് ജൂലിയസ് ഏണസ്റ്റ് ഫ്രോമെൽ (16 ജൂലൈ 1854 - 6 ഏപ്രിൽ 1912) ഓഗ്സ്ബർഗ് സ്വദേശിയായ ഒരു ജർമ്മൻ പ്രസവചികിത്സകനും ഗൈനക്കോളജിസ്റ്റുമായിരുന്നു.
1877-ൽ വുർസ്ബർഗ് സർവ്വകലാശാലയിൽ നിന്ന് മെഡിക്കൽ ഡോക്ടറേറ്റ് നേടിയ അദ്ദേഹം അടുത്ത പത്ത് വർഷം വിയന്ന, ബെർലിൻ, മ്യൂണിക്ക് എന്നിവിടങ്ങളിൽ ജോലി ചെയ്തു. ബെർലിനിൽ അദ്ദേഹം ഗൈനക്കോളജിസ്റ്റായ കാൾ ലുഡ്‌വിഗ് ഏണസ്റ്റ് ഷ്രോഡറുടെ (1838-1887) സഹായിയായിരുന്നു. 1887 മുതൽ 1901 വരെ എർലാംഗൻ സർവകലാശാലയിലെ ഒബ്‌സ്റ്റട്രിക്‌സ് ആൻഡ് ഗൈനക്കോളജി വിഭാഗത്തിന്റെ ഡയറക്ടറായിരുന്നു അദ്ദേഹം. ഗൈനക്കോളജിയിൽ വിജയകരമായ ഒരു കരിയർ ഉണ്ടായിരുന്നിട്ടും, ഫ്രോമെൽ 1901-ൽ 46-ാം വയസ്സിൽ വൈദ്യശാസ്ത്രത്തിൽ നിന്ന് പെട്ടെന്ന് വിരമിച്ചു.
വിണ്ടുകീറിയ എക്ടോപിക് ഗർഭാവസ്ഥയുടെ ചികിത്സയിലെ പയനിയർ പ്രവർത്തനത്തിന് ഫ്രോമെൽ അറിയപ്പെടുന്നു. "ഫ്രോമൽ ഓപ്പറേഷൻ" എന്നറിയപ്പെടുന്ന ഒരു ശസ്ത്രക്രിയാ വിദ്യ ഗർഭാശയത്തിൻ്റെ റിട്രോവേർഷൻ ചികിത്സയായി ഉപയോഗിക്കുന്നു. ഈ ശസ്ത്രക്രിയയിൽ ഉദര വഴിയിലൂടെ ഗർഭാശയ അസ്ഥിബന്ധങ്ങൾ ചെറുതാക്കുന്നത് ഉൾപ്പെടുന്നു.
ജോഹാൻ ബാപ്റ്റിസ്റ്റ് ചിയാരി (1817–1854) ക്കൊപ്പം "ചിയാരി-ഫ്രോമൽ സിൻഡ്രോം" എന്ന പേരു നൽകിയ ഒരു രോഗാവസ്ഥ അദ്ദേഹം വിവരിച്ചു. അടുത്തിടെ പ്രസവിച്ച സ്ത്രീകളെ ബാധിക്കുന്ന അപൂർവ എൻഡോക്രൈൻ ഡിസോർഡറാണ് ഈ അവസ്ഥ. പ്രസവാനന്തര ഗാലക്റ്റോറിയ - അമെനോറിയ സിൻഡ്രോം എന്നും ഇത് അറിയപ്പെടുന്നു.
അവലംബം
വർഗ്ഗം:1912-ൽ മരിച്ചവർ വർഗ്ഗം:1854-ൽ ജനിച്ചവർ
ആദിവാസി ക്ഷേമ സമിതി
ആദിവാസി ഷേമ സമിതി (എ.കെ.എസ്) 2000 മാർച്ച് 6 രൂപീകൃതമായി. ഇടതു ചായ്വുള്ള ഒരു പ്രസ്ഥാനമാണിത്. വളരെ ചെറിയ കാലം കൊണ്ട് തന്നെ ആദിവാസികൾക്കിടയിൽ വലിയ സ്വാധീനം നേടാൻ ഈ സംഘടനക്ക് കഴിഞ്ഞിട്ടുണ്ട്.
വിവരസാങ്കേതികവിദ്യാ നിയമം 2000
വിവരസാങ്കേതിക വിദ്യയുടെ ഉപയോഗം സുരക്ഷിതവും ഭദ്രവുമാക്കാനും നിയന്ത്രിക്കുവാനും വേണ്ടി ഇന്ത്യൻ പാർലമെന്റ് 2000 ൽ നടപ്പാക്കിയ നിയമമാണ് വിവര സാങ്കേതികവിദ്യാ നിയമം 2000. സൈബർ കുറ്റകൃത്യങ്ങളിൽ ഏർപ്പെടുന്നവർക്ക് കർശനമയ ശിക്ഷയാണ് ഈ നിയമത്തിൽ വ്യവസ്ഥ ചെയ്തിരിക്കുന്നത്.
ചരിത്രം
1997 ജനുവരി 30 ന് ഐക്യരാഷ്ട്രസഭയുടെ ജനറൽ അസംബ്ലി ഇലക്ട്രോണിക് വാണിജ്യത്തിനായുള്ള പ്രത്യേക നിയമം അംഗീകരിച്ചു. യുണൈറ്റഡ് നാഷൻസ് കമ്മീഷൻ ഓൺ ഇന്റർനാഷണൽട്രേഡ് ലാ എന്നറിയപ്പെടുന്ന ഈ നിയമത്തിന്റെ മാതൃകയിൽ അംഗ രാജ്യങ്ങൾ നിയമങ്ങളാവിഷ്കരിക്കണമെന്നു കൗൺസിൽ ശുപാർശ ചെയ്തു. ഇതു വഴി അന്താരാഷ്ട്ര നീതി ന്യായ വ്യവസ്ഥയ്ക്കും വ്യവഹാരങ്ങൾക്കും ഏകരൂപം നൽകാനാകുമെന്ന നിഗമനത്തിലാണിത്. യു.എൻ നിയമങ്ങളുടെ ചുവടു പിടിച്ച് ഇന്ത്യ അംഗീകരിച്ച സൈബർ നിയമങ്ങളാണ് ഐ.ടി.ആക്ട്-2000 അഥവാ വിവരസാങ്കേതികവിദ്യാ നിയമം 2000 എന്നറിയപ്പെടുന്നത്. 2000ത്തിൽ നിലവിൽവന്ന ഐടി നിയമം ഇന്ത്യൻ പാർലമെന്റിന്റെ ഇരുസഭകളിലും അധികം സംവാദത്തിനും, വിലയിരുത്തലിനും വിധേയമാകാതെ ഐകകണ്ഠ്യേനയാണ് പാസാക്കിയത്.
സൈബർ കുറ്റകൃത്യങ്ങൾ
കമ്പ്യൂട്ടർ ഉപയോഗിച്ച്‌ തയ്യാറാക്കുന്ന വ്യാജരേഖൾ മുതൽ ഇന്റർനെറ്റ്‌, മൊബൈൽ ഫോൺ എന്നിവവഴി പ്രചരിക്കുന്ന ദേശവിരുദ്ധസന്ദേശങ്ങൾ വരെ സൈബർ കുറ്റകൃത്യങ്ങളാണ്‌.
66 A
ഐടി നിയമത്തിലെ 66 (എ) വകുപ്പനുസരിച്ച് സെൽഫോൺ, കംപ്യൂട്ടർ തുടങ്ങിയ ഇലക്ട്രോണിക് മാധ്യമങ്ങൾവഴി, കുറ്റകരമായതോ സ്പർധ ഉളവാക്കുന്നതോ ആയ വിവരങ്ങൾ, തെറ്റാണെന്നറിഞ്ഞിട്ടും ശത്രുതയോ, പരിക്കോ, വിദ്വേഷമോ, അനിഷ്ടമോ, അപകടമോ, മോശക്കാരനാക്കലോ, അസൗകര്യം ഉണ്ടാക്കലോ, ചെയ്യാൻ ഉദ്ദേശിച്ചുള്ള വിവരങ്ങൾ, തെറ്റിദ്ധാരണാജനകമായ ഇലക്ട്രോണിക് സന്ദേശങ്ങൾ എന്നിവയുടെ സൃഷ്ടി, കൈമാറ്റം, സ്വീകരിക്കൽ എന്നിവയെല്ലാം മൂന്നുവർഷംവരെ തടവും പിഴയും ലഭിക്കാവുന്ന കുറ്റമായി കണക്കാക്കുന്നു. ഈ സെക്ഷൻ സുപ്രീം കോടതി നിർത്തി വെച്ചു
67 വകുപ്പ്
67-ാം വകുപ്പുപ്രകാരം ദോഷൈകദൃക്കുകൾ പടച്ചുണ്ടാക്കുന്ന തരംതാണ വാർത്തയോ, ചിത്രമോ, ശബ്ദങ്ങളോ ഇലക്ട്രോണിക് രൂപത്തിൽ പ്രസിദ്ധീകരിക്കുന്നതും, മറ്റൊരാൾക്കു കൈമാറുന്നതും മൂന്നുവർഷംവരെ തടവും, അഞ്ചുലക്ഷം രൂപവരെ പിഴയും ലഭിക്കാവുന്ന കുറ്റമാണ്. ഈ കുറ്റം ആവർത്തിക്കുന്നവർക്ക് അഞ്ചുവർഷംവരെ തടവും 10 ലക്ഷം രൂപവരെ പിഴയും ലഭിക്കാം.
പുറം കണ്ണികൾ
വർഗ്ഗം:നിയമങ്ങൾ വർഗ്ഗം:മൻമോഹൻ സിങ് ഭരണം
നെഫർടേം
പുരാതന ഈജിപ്റ്റിൽ ആരാധിച്ചിരുന്ന ഒരു ദേവനാണ് നെഫർടേം (ഇംഗ്ലീഷ്: Nefertem   നെഫർടം, നെഫർ-ടെമു എന്നീ പേരുകളിലും ഈ ദേവൻ അറിയപ്പെട്ടിരുന്നു. ഈജിപ്ഷ്യൻ താമരയുമായി ബന്ധപെട്ടിരിക്കുന്ന ഒരു ദേവനാണ് നെഫർടേം. സൃഷ്ടിയുടെ സമയത്ത് ആദി-ജലത്തിൽനിന്നും ഉദ്ഭവിച്ച താമരയാണ് നെഫർടേം എന്നാണ് വിശ്വാസം.
നെഫർടേമുമായി ബന്ധപെട്ട് നിരവധി ഐതിഹ്യങ്ങളും വിശ്വാസങ്ങളും നിലനിന്നിരുന്നു. ബാലകന്റെ രൂപത്തിൽ നെഫർടേമിന്റെ പിതാവ് ഭൂമിദേവനായ നണ്ണും മാതാവ് ഗഗനദേവിയായ നട്ടുമാണ്. നെഫർടേമിന്റെ പ്രായപൂരത്തിയായ രൂപമായി റായെ കരുതിയിരുന്നു. ചില വിശ്വാസപ്രകാരം സൃഷ്ടിദേവനായ പിതഃ, സെഖ്മെത്ത് ദേവി എന്നിവരുടെ പുത്രനാണ് നെഫർടേം.
അവലംബം
വർഗ്ഗം:ഈജിപ്ഷ്യൻ ദൈവങ്ങൾ
അന്നപൂർണ ദേവി
അന്നപൂർണ ദേവി ഭക്ഷണത്തിന്റെയും പോഷണത്തിന്റെയും ഹിന്ദു ദേവത എന്നറിയപ്പെടുന്നു.(Sanskrit: अन्नपूर्णा, Bengali: অন্নপূর্ণা, IAST: Annapūrṇa, lit. filled with or possessed of food) കാശിയിൽ അന്നപൂർണ ദേവിയുടെ കഥ പ്രസിദ്ധമാണ്. പാർവതി ദേവി തന്നെയാണ് അന്നപൂർണ ദേവിയായി അറിയപ്പെടുന്നത്. എന്നാൽ അന്നപൂർണ ദേവിയുമായി ബന്ധപ്പെട്ട കഥ ഇങ്ങനെയാണ്. ഒരിക്കൽ ശിവൻ ഭക്ഷണത്തിന് പ്രാധാന്യമില്ലെന്ന് പ്രഖ്യാപിക്കുന്നു. ഭക്ഷണമില്ലാതെയും ജീവിക്കാനാകുമെന്നായിരുന്നു അദ്ദേഹം പറഞ്ഞത്. എന്നാൽ ഭക്ഷണത്തിനുള്ള പ്രാധാന്യം എന്താണെന്ന് മനസ്സിലാക്കിക്കൊടുക്കാൻ തന്നെ പാർവതി ദേവി തീരുമാനിച്ചു. ഇതിനായി ദേവി സ്വയം അപ്രത്യക്ഷമാവുകയും ഭൂമിയിലുള്ള സകല ഭക്ഷണവും ഭക്ഷണത്തിന്റെ സ്‌ത്രോതസുകളും അപ്രത്യമാക്കി. അധികം വൈകാതെ തന്നെ ശിവന് ഭക്ഷണത്തിന്റെ പ്രാധാന്യം എന്താണെന്ന് ബോധിച്ചു. പാർവതിക്കു മുന്നിൽ ഭക്ഷണം ലഭിക്കാൻ പാത്രവുമായി യാചിച്ചു നിൽക്കേണ്ടിയും വന്നു. ഭക്ഷണത്തിന്റെ ദേവിയായി പാർവതി ദേവി മാറിയത് ഇങ്ങനെയാണ്. അന്നപൂർണ ദേവിയായി അറിയപ്പെടുന്നു.
പുറംകണ്ണികൾ
വർഗ്ഗം:ഹിന്ദു ദേവതമാർ വർഗ്ഗം:പാർവ്വതിയുടെ രൂപങ്ങൾ
അനകയോണ
അനകയോണ (1474-1503)16-ാം നൂറ്റാണ്ടിൽ ജീവിച്ചിരുന്ന ടെയിനോ ജനതയുടെ ചീഫ് (കാസികോ) ആയിരുന്നു. (ഇന്നത്തെ ഹൈതിയും ഡൊമനിക്കൻ റിപ്പബ്ലിക്കും) ചീഫുകളുടെ കുടുംബത്തിലാണ് അനകയോണ ജനിച്ചത്. ടെയിനോ ഭാഷയിൽ അനകയോണ എന്നാൽ സ്വർണ്ണ പുഷ്പം എന്നാണർത്ഥം. അന എന്നാൽ പുഷ്പം എന്നും കയോണ എന്നാൽ സ്വർണ്ണം എന്നും ആണ് ടെയിനോ ജനതകൾ അർത്ഥമാക്കിയിരുന്നത്. ജരഗുവയിലെ ചീഫ് ആയിരുന്ന ബൊഹെക്കിയോയുടെ സഹോദരിയായിരുന്നു അനകയോണ. തൊട്ടടുത്ത മഗുവാന പ്രദേശത്തെ ചീഫായ കയൊനാബൊ ആയിരുന്നു അവളുടെ ഭർത്താവ്. കിസ്കേയ ദ്വീപിലെ അഞ്ച് വലിയ കാസിക്വാകളിൽ രണ്ടെണ്ണം അവളുടെ ഭർത്താവും സഹോദരനും ചേർന്നാണ് ഭരിച്ചിരുന്നത്. 1492-ൽ സ്പാനിഷുകാർ താമസമായതിനുശേഷം ഈ പ്രദേശം ഹിസ്പാനിയോല എന്നാണ് അറിയപ്പെടുന്നത്. സറാഗുവ, മാഗുവാന ഹിഗ്വേ, മാഗുവാ, മാരിയേൻ എന്നീ അഞ്ച് രാജ്യങ്ങൾ ആയിരുന്നു ഹിസ്പാനിയോലയിൽ ഉണ്ടായിരുന്നത്.
അനകയോണ ബാലെകൾ ചിട്ടപ്പെടുത്തുകയും അവയ്ക്കുവേണ്ട പദ്യങ്ങൾ രചിക്കുകയും ചെയ്തിരുന്നു. ഇത് ടെയിനോ ഭാഷയിൽ അരിയോട്ട്സ് എന്നാണ് അറിയപ്പെട്ടിരുന്നത്.
ജീവിതരേഖ
1474-ൽ അനകയോണയുടെ സഹോദരൻ ചീഫ് ആയ ജറാഗ്വായിലെ (ഇന്നത്തെ ഹെയ്തിയിലെ ലിയോഗാനെ) യഗുവാനയിലാണ് അവൾ ജനിച്ചത്. 1496-ൽ ക്രിസ്റ്റഫർ കൊളംബസിന്റെ സന്ദർശനകാലത്ത് അനകയോണയും അവളുടെ സഹോദരൻ ബൊഹെക്കിയോയും കൊളംബസിനെ ഒരുപോലെ എതിർത്തു. ആ സംഭവത്തെക്കുറിച്ച് ബർട്ടലോം ദെ ലസ് കസസ്നെക്കുറിച്ച് ഹിസ്റ്റോറിയ ദെ ലസ് ഇൻഡികയിൽ വിവരിക്കുന്നുണ്ട്. കൊളംബസ് എതിർപ്പിനെ വിജയിക്കുകയും തദ്ദേശവാസികളിൽ നിന്ന് പരുത്തിയും ആഹാരവും വിലകൊടുത്തു വാങ്ങുകയും സ്പാനിഷ് ആജ്ഞകൾ അവർ അനുസരിച്ചിരുന്നു എന്നും രേഖപ്പെടുത്തിയിരിക്കുന്നു.
മരണം
സഹോദരന്റെ മരണശേഷം അനക്കോവ സാറാഗുവയിലെ രാജ്ഞിയായി. വടക്കൻ ഹെയ്തിയിലെ കൊളംബസിന്റെ ആദ്യ വാസസ്ഥലമായ ലാ നാവിദാദിനെ ആക്രമിക്കാൻ നേതൃത്വം നൽകിയതായി സംശയിക്കുന്ന അവളുടെ ഭർത്താവ് കനോബോയെ അലോൺസോ ഡി ഒജേഡ പിടികൂടി സ്പെയിനിലേക്ക് കൊണ്ടുപോയി, പക്ഷേ യാത്രയ്ക്കിടെ കപ്പൽ അപകടത്തിൽ അയാൾ കൊല്ലപ്പെട്ടു. കൊളോണിയലിസ്റ്റുകൾ മോശമായി പെരുമാറിയ താനോകൾ കലാപം നടത്തുകയും അവർക്കെതിരെ ഒരു നീണ്ട യുദ്ധം നടത്തുകയും ചെയ്തു. സ്പാനിഷുകാരോട് സൗഹൃദമുള്ള അനാക്കോണയുടെ ബഹുമാനാർത്ഥം എട്ട് പ്രാദേശിക മേധാവികൾ സംഘടിപ്പിച്ച ഉത്സവത്തിനിടെ, സ്പാനിഷ് ഗവർണർ നിക്കോളാസ് ഡി ഒവാണ്ടോ ഫെസ്റ്റിവൽ ഹൗസിന് തീയിടാൻ ഉത്തരവിട്ടു. അവൻ അനക്കോവാനയെയും അവളുടെ താനൊ പ്രഭുക്കന്മാരെയും അറസ്റ്റ് ചെയ്യുകയും ഗൂഢാലോചന നടത്തിയതിന് എല്ലാവരെയും വധിക്കുകയും ചെയ്തു. മറ്റുള്ളവരെ വെടിവെച്ചുകൊണ്ടിരിക്കുമ്പോൾ, അനക്കോണ തൂങ്ങിമരിച്ചു. അവൾക്ക് 39 വയസ്സായിരുന്നു.
അവലംബം
Attribution
പുറത്തേയ്ക്കുള്ള കണ്ണികൾ
വർഗ്ഗം:1474-ൽ ജനിച്ചവർ വർഗ്ഗം:1504-ൽ മരിച്ചവർ
ഗ്രാന്റ് ഷുബെർട്ട്
ഗ്രാന്റ് ഷുബെർട്ട് (OAM) (ഓഗസ്റ്റ് 1, 1980, ദക്ഷിണ ഓസ്ട്രേലിയയിലെ ലോക്സ്റ്റണിൽ ജനിച്ചു) ഓസ്ട്രേലിയയിൽ നിന്നുള്ള ഒരു ഹോക്കി സ്ട്രൈക്കർ ആണ്. ഏഥൻസിൽ നടന്ന 2004 ഒളിമ്പിക്സിൽ പുരുഷന്മാരുടെ ദേശീയ ടീമിനൊപ്പം സ്വർണമെഡൽ നേടിയിരുന്നു. 2003 ഡിസംബറിൽ അന്താരാഷ്ട്ര ഹോക്കി ഫെഡറേഷൻ (എഫ്ഐഎച്ച്) അദ്ദേഹത്തെ വേൾഡ് ഹോക്കി യങ് പ്ലെയർ ഓഫ് ദ ഇയർ ആയി നാമനിർദ്ദേശം ചെയ്തു.
ഷുബെർട്ട് ഇപ്പോൾ സ്ഥിരതാമസം വെസ്റ്റേൺ ഓസ്ട്രേലിയയിൽ ആണ്.
അവലംബം
വർഗ്ഗം:1980-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഓസ്ട്രേലിയൻ പുരുഷ ഫീൽഡ് ഹോക്കി കളിക്കാർ വർഗ്ഗം:ഓസ്ട്രേലിയയിലെ ഒളിമ്പിക് ഫീൽഡ് ഹോക്കി കളിക്കാർ വർഗ്ഗം:ഓസ്ട്രേലിയൻ ഒളിമ്പിക് സ്വർണ്ണ മെഡൽ ജേതാക്കൾ വർഗ്ഗം:ഫീൽഡ് ഹോക്കിയിൽ ഒളിമ്പിക് മെഡൽ നേടിയവർ
ബഹ്‌റൈൻ കേരളീയ സമാജം
ബഹ്‌റൈൻ കേരളീയ സമാജം, ബഹ്റൈനിലെ പ്രവാസി മലയാളികളുടെ സംഘടനയുടെ ആസ്ഥാനമാണ്. 1947ൽ സ്ഥാപിതമായ ഈ സമാജം, വളരെയധികം പഴക്കം ചെന്നതും ഇന്നും സജീവമായി പ്രവർത്തിക്കുന്നതുമായ ലോകത്തെ ഏറ്റവും വലിയ, സ്വന്തമായി ആസ്ഥാനമുള്ള പ്രവാസിമലയാളികളുടെ കൂട്ടായ്മയാണ്
കാർസൺ
കാർസൺ അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയിയിൽ ലോസ് ആഞ്ചലസ് കൌണ്ടി യിലുൾപ്പെട്ട ഒരു നഗരമാണ്. 2010 ലെ സെൻസസ് പ്രകാരം ഈ നഗത്തിലെ ജനസംഖ്യ 91,714 ആയിരുന്നു. ലോസ് ഏഞ്ചലസ് നഗരകേന്ദ്രത്തിൽ നിന്നു 13 മൈൽ (21 കിലോമീറ്റർ) തെക്കായും ലോസ് ആഞ്ചലസ് ഇന്റർനാഷണൽ എയർപോർട്ടിൽ നിന്ന് ഏകദേശം 14 മൈൽ അകലെയുമാണ് ഈ നഗരം സ്ഥിതി ചെയ്യുന്നത്. 1968 ഫിബ്രവരി 20 ന് സംയോജിപ്പിക്കപ്പെട്ടെ കാർസൺ, ലോസ് ആഞ്ചലസ് മെട്രോപൊളിറ്റൻ നഗരത്തിന്റെ തെക്കൻ ഉൾക്കടൽ പ്രദേശത്തെ ഏറ്റവും പ്രായം കുറഞ്ഞ മുനിസിപ്പാലിറ്റിയാണ്.
ഇന്ദുമതി ചമൻ‌ലാൽ
ഒരു ഇന്ത്യൻ സ്വാതന്ത്ര്യസമര സേനാനിയും, ഗാന്ധിയനും ആയിരുന്നു ഇന്ദുമതി ചമൻ‌ലാൽ. ഇന്ത്യയിൽ ആദ്യത്തെ ഖാദി സ്റ്റോറിന്റെ തുടക്കം കുറിച്ചത് അവരായിരുന്നു. അവർ ഗുജറാത്തിലെ ആദ്യത്തെ ടെക്സ്‌സ്റ്റൈൽ മന്ത്രി ആയിരുന്നു. ആ സമയത്താണ് ആദ്യത്തെ ഖാദി സ്റ്റോർ അഹമ്മദാബാദിൽ ആരംഭിച്ചത്. 1970ൽ അവർക്കു പത്മശ്രീ പുരസ്കാരം ലഭിച്ചു.
ഇതും കാണുക
Indian freedom movement India portal
അവലംബം
"Indian Express". Indian Express. 10 November 2008. Retrieved 22 May 2015.
"Karmayog". Karmayog. 2015. Retrieved 22 May 2015.
"Padma Shri" (PDF). Padma Shri. 2015. Retrieved 11 November 2014.
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:ഗാന്ധിയർ വർഗ്ഗം:പത്മശ്രീ പുരസ്കാരം ലഭിച്ചവർ
സ്ത്രീ ലൈംഗിക ഉത്തേജന വൈകല്യം
ലൈംഗിക ഉത്തേജനം നേടുന്നതിനോ അല്ലെങ്കിൽ ഒരു ലൈംഗിക പ്രവർത്തനം പൂർത്തിയാകുന്നതുവരെ ഉത്തേജനം നിലനിർത്തുന്നതിനോ സ്ഥിരമായതോ ആവർത്തിച്ചുള്ളതോ ആയ കഴിവില്ലായ്മയാണ് സ്ത്രീ ലൈംഗിക ഉത്തേജന വൈകല്യം ( ഫീമെയ്ൽ സെക്സ്‌ഷ്വൽ ഏറോഷൽ ഡിസോഡർ-FSAD). ലൈംഗിക ബന്ധത്തിന്റെ ഏത് ഘട്ടത്തിലും ഒരു സ്ത്രീ നേരിടുന്ന ബുദ്ധിമുട്ടുകളെ സ്ത്രീ ലൈംഗിക വൈകല്യം എന്ന് വിളിക്കാം. ശാരീരിക സുഖം, ആഗ്രഹം, മുൻഗണന, ഉത്തേജനം അല്ലെങ്കിൽ രതിമൂർച്ഛ എന്നിവയുൾപ്പെടെ സാധാരണ ലൈംഗിക പ്രവർത്തനത്തിന്റെ ഏത് ഘട്ടത്തിലും ഒരു വ്യക്തിയോ പങ്കാളിയോ അനുഭവിക്കുന്ന ബുദ്ധിമുട്ടാണ് സെക്സ്ഷ്വൽ ഡിസ്ഫൻഷൻ. ശാരീരികമായ കഴിവില്ലായ്മ കൊണ്ടോ മാനസിക പ്രശ്‌നങ്ങൾ കൊണ്ടോ അല്ലെങ്കിൽ പലരിലും ലൈംഗിക ഉത്തേജന വൈകല്യം ഉണ്ടാകാം. ലൈംഗിക ബന്ധത്തിൽ ഏർപ്പെടാനുള്ള ആഗ്രഹത്തിന്റെ അഭാവം ലൈംഗിക ബന്ധത്തിലോ ശേഷമോ വേദന അനുഭവപ്പെടുക ഉത്തേജനത്തിന്റെ അഭാവം രതിമൂർച്ഛയുടെ അഭാവം അല്ലെങ്കിൽ രതിമൂർച്ഛ സമയത്ത് വേദന എന്നീ ലക്ഷണങ്ങളുണ്ടെങ്കിൽ ഒരു സ്ത്രീക്ക് ലൈംഗികശേഷി കുറവാണെന്ന് പറയപ്പെടുന്നു.
അവലംബം
വർഗ്ഗം:സ്ത്രീരോഗങ്ങൾ
കല്പന (ചലച്ചിത്രം)
സെൽവം പ്രൊഡക്ഷൻസിന്റെ ബാനറിൽ സെൽവം നിർമിച്ച മലയാളചലച്ചിത്രമാണ് കല്പന. തിരുമേനി പിക്ചേഴ്സ് വിതരണം ചെയ്ത ഈ ചിത്രം 1960 മാർച്ച് 28-ന് കേരളത്തിൽ പ്രദർശനം തുടങ്ങി.
അവലംബം
വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ വർഗ്ഗം:വയലാർ -ദക്ഷിണാമൂർത്തി ഗാനങ്ങൾ വർഗ്ഗം:കെ.ടി. മുഹമ്മദ് സംഭാഷണമെഴുതിയ ചലച്ചിത്രങ്ങൾ വർഗ്ഗം:കെ.ടി. മുഹമ്മദ് തിരക്കഥയെഴുതിയ ചലച്ചിത്രങ്ങൾ വർഗ്ഗം:കെ.ടി. മുഹമ്മദ് കഥയെഴുതിയ ചലച്ചിത്രങ്ങൾ
അരയന്നം (ചലച്ചിത്രം)
പി. ഗോപികുമാർ സംവിധാനം ചെയ്ത് 1981-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് അരയന്നം. സുകുമാരി, സത്താർ, സുകുമാരൻ, ജഗന്നാഥ വർമ്മ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. പുകഴേന്തിയാണ് ചിത്രത്തിന് സംഗീതം നൽകിയിരിക്കുന്നത്.
നീലിമ ഷേഖ്
ഭാരതീയയായ ചിത്രകാരിയാണ് നീലിമ ഷേഖ് (ജനനം 18 നവംബർ 1945, ഡൽഹി ). ബറോഡ കേന്ദ്രീകരിച്ച് കലാ പ്രവർത്തനം നടത്തുന്നു. എൺപതുകൾക്കു ശേഷം ഇന്ത്യയിലെ പരമ്പരാഗതമായ കലാരൂപങ്ങളെക്കുറിച്ച് നിരവധി ഗവേഷണങ്ങൾ നടത്തി. പരമ്പരാഗതമായ ശൈലി പിന്തുടരുന്ന ചിത്രകാരന്മാർക്കായി നിരവധി പ്രവർത്തനങ്ങൾ നടത്തി. മനുഷ്യജീവിതത്തിലെ സൂക്ഷ്മാനുഭവങ്ങൾ വ്യത്യസ്ത മാധ്യമങ്ങൾ വഴി എങ്ങനെ കൈമാറ്റം ചെയ്യപ്പെടുന്നു എന്ന് നീലിമ കണ്ടെത്തുന്നു. സ്ത്രൈണവും സ്ത്രീവാദപരവുമായ വിഷയങ്ങളാണ് ഷെയ്ഖ് ചിത്രങ്ങളുടെ പ്രധാന ഇതിവൃത്തം. കവിത, ചിത്രീകരണം, കരകൗശലവിദ്യ, മറ്റ് പരമ്പരാഗത രീതികൾ, പ്രതിഷ്ഠാപനങ്ങൾ, തീയറ്റർ സെറ്റുകൾ, കുട്ടികൾക്കായുളള ഗ്രന്ഥങ്ങളുടെ ചിത്രം വര എന്നിങ്ങനെ വ്യത്യസ്ത മാധ്യമങ്ങൾ അവർ ഉപയോഗപ്പെടുത്തുന്നു. സ്റ്റെൻസിൽ വരകളും സൂക്ഷ്മ ചിത്രങ്ങളും ചുരുൾ ചിത്രങ്ങളും നാടോടി കഥകളും ഉൾപെടുന്ന വൈവിദ്ധ്യമാർന്ന ആഖ്യാനശൈലികൾ  ഉപയോഗിക്കുക വഴി തന്റെ ചിത്രങ്ങൾക്ക് രൂപപരമായ അനവധി അർത്ഥതലങ്ങൾ നൽകാൻ ഇവർക്ക് കഴിയുന്നു.സ്വദേശത്തും വിദേശത്തും നിരവധി പ്രദർശനങ്ങളിൽ പങ്കെടുത്തിട്ടുണ്ട്.
വിദ്യാഭ്യാസം
1962 മുതൽ 1965, വരെ ഡൽഹി സർവകലാശാലയിൽ പഠിച്ചു. ബറോഡ എം.എസ്. സർവകലാശാലയിൽ നിന്ന് 1971 ൽ ഫൈൻ ആർട്സിൽ ബിരുദാനന്തര ബിരുദം നേടി. കൻവാൽ കൃഷ്ണ, കെ.ജി. സുബ്രഹ്മണ്യൻ, ദേവയാനി കൃഷ്ണ തുടങ്ങി നിരവധി ശാന്തിനികേതൻ ചിത്രകാരന്മാരുടെ സ്വാധീനം ഇവരുടെ രചനകളിലുണ്ട്.
പാശ്ചാത്യ ശൈലിയിലുള്ള ചിത്രരചനാശൈലികളിൽ പരിശീലനം നേടിയെങ്കിലും പിന്നീട് സ്വന്തമായി മിനിയേച്ചർ ശൈലിയിലുള്ള ചിത്ര വര സ്വായത്തമാക്കി. ഏഷ്യയിലെ പരമ്പരാഗത ചിത്ര ശൈലിയോടുള്ള താത്പര്യമാണ് അവരെ ഈ മേഖലയിലെത്തിച്ചത്. രജ്പുത്ത്, മുഗൾ ശൈലിയിലുള്ള മിനിയേച്ചർ ശൈലിയും അവരെ സ്വാധീനിച്ചിട്ടുണ്ട്. പരമ്പരാഗത ശൈലികളായ പിച്ച്‍വൈ, തങ്‌ക ചിത്രങ്ങളും അവരുടെ ശൈലിയെ സ്വാധീനിച്ചിട്ടുണ്ട്.
ഗവേഷണം
കാശ്മീരി കവി ആഗാ ഷഹീദിന്റെ കവിതകളുമായ ചേർന്നുള്ള പ്രോജക്റ്റ് ചെയ്തു.
കൊച്ചി മുസിരിസ് ബിനാലെ 2018
അർപ്പണ മനോഭാവം കൊണ്ട് ലോകം മുഴുവൻ അംഗീകാരം ലഭിച്ച മലയാളി നഴ്സുമാർക്കുള്ള സമർപ്പണമാണ് നീലിമ ഷേഖ് ഒരുക്കിയ ബിനാലെ നാലാം ലക്കത്തിലെ കലാസൃഷ്ടി. പ്രധാനവേദിയായ ആസ്പിൻവാൾ ഹൗസിലാണ് സലാം ചേച്ചി എന്ന ഈ സൃഷ്ടി പ്രദർശിപ്പിച്ചത്. നഴ്സുമാർ ചെയ്യുന്ന സേവനത്തിൻറെ വളരെ വ്യത്യസ്തമായ സമകാലീന ചിത്രങ്ങളാണ് നീലിമ ഷേഖ് ഒരുക്കിയിരിക്കുന്നത്. ആശുപത്രിയിലെ അന്ത:രീക്ഷത്തിൽ ഒരു നഴ്സ് അണിയുന്ന വിവിധ വേഷങ്ങളാണ് ചിത്രത്തിലെ ഇതിവൃത്തം. നഴ്സിംഗ് ജോലിയെക്കുറിച്ചും മലയാളി നഴ്സുമാരെക്കുറിച്ചുമുള്ള വിവിധ ഉദ്ധരണികളും ഇതിൽ ഉൾപ്പെടുത്തിയിരിക്കുന്നു.
അവലംബം
<references group="" responsive=""> വർഗ്ഗം:ഭാരതീയ ചിത്രകാരികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1954-ൽ ജനിച്ചവർ വർഗ്ഗം:Pages with unreviewed translations വർഗ്ഗം:കൊച്ചി-മുസിരിസ് ബിനാലെ 2018
വിയറ്റ്‌നാമിലെ സ്ത്രീകൾ
വിയറ്റ്‌നാമിലെ സ്ത്രീകൾ വിയറ്റ്‌നാമിന്റെ ചരിത്രത്തിലുടനീളം അനേകം മാറ്റങ്ങൾക്ക് വിധേയരായിട്ടുണ്ട്. അവർ സമൂഹത്തിൽ അനേകം വൈവിധ്യമാർന്ന റോളുകൾ എറ്റെടുത്തിട്ടുണ്ട്. സൈനികരായും നഴ്സുകൾ ആയും അമ്മമാരായും ഭാര്യമാരായും അനേകം റോളുകൾ അവർ അണിഞ്ഞിട്ടുണ്ട്. ഗവൺമെന്റിൽ സ്ത്രീകളുടെ പ്രാതിനിധ്യം വർദ്ധിച്ചതും, 1930ൽ വിയറ്റ്നാം വിമൻസ് യൂണിയൻ രൂപീകരിച്ചതുൾപ്പെടെ സ്ത്രീകളുടെ അവകാശങ്ങളിൽ അനേകം പുരോഗതി വിയറ്റ്‌നാമിൽ ഉണ്ടായിട്ടുണ്ട്.
കൺഫ്യൂഷ്യൻ സമ്പ്രദായമായ പിതൃദായക്രമം പാലിക്കുന്ന ചൈനീസ് ഭരണത്തിനു മുമ്പ് വിയറ്റ്നാമിൽ മാതൃദായക്രമം ആയിരുന്നു നിലവിലിരുന്നത് എന്ന് അനേകം പണ്ഡിതന്മാർ സ്ഥാപിച്ചിട്ടുണ്ട്. ചൈനീസ് ഭരണം രണ്ടാം നൂറ്റാണ്ടുവരെ മാത്രം നിലനിന്നിരുന്നെങ്കിലും ചൈനയുടെ മൂല്യങ്ങളും സ്ഥാപനങ്ങളും വിയറ്റ്നാമീസ് രാജവംശങ്ങൾ വന്നിട്ടും ഇതിനുശേഷവും തുടരുകയാണുണ്ടായത്. പത്തൊമ്പതാം നൂറ്റാണ്ടിൽ വിയറ്റ്നാം ഫ്രഞ്ച് ഭരണത്തിലായി. അനേകം വിയറ്റ്നാമീസ് സ്ത്രീകൾ ഈ കാലത്ത് ഫ്രഞ്ചുകാരുമായി താത്കാലികമായ വിവാഹബന്ധത്തിലേർപ്പെട്ടു. ഇതിലേർപ്പെട്ട രണ്ടു വിഭാഗവും ഇത് തങ്ങൾക്ക് പരസ്പരം ഉപകാരപ്രദമായതായി കരുതി.
ഇരുപതാം നൂറ്റാണ്ടിൽ ദേശീയവികാരം ഉയരുകയും അത് 1956ൽ ഫ്രഞ്ച് ഭരണത്തിന്റെ അവസാനമാകുകയും ചെയ്തു. ഈ കാലത്ത്, പതിനേഴാം സമാന്തര രേഖയിലൂടെ വിയറ്റ്നാം രണ്ടായി വിഭജിക്കപ്പെട്ടു. ദേശീയബോധം വലർന്നത് സ്ത്രീകളുടെ അവകാശബോധം വർദ്ധിക്കാനും കാരണമായി. ഫ്രഞ്ച് ഭരണത്തിനെതിരായ വിപ്ലവത്തിൽ അനേകം സ്ത്രീകൾ പങ്കെടുത്തിരുന്നു.
ഇരുപതാം നൂറ്റാണ്ടിലുടനീളം യുദ്ധകാലത്ത് സ്ത്രീകളുടെ റോൾ യുദ്ധത്തിലും വീടിനു പുറത്തും വർദ്ധിച്ചു. പ്രത്യേകിച്ച്, ഇന്തോ-ചൈന യുദ്ധസമയത്ത്. വിയറ്റ്നാം യുദ്ധസമയത്തും അതുകഴിഞ്ഞും വിയറ്റ്നാം കമ്മ്യൂണിസ്റ്റ് പാർട്ടി, സ്ത്രീകളുടെ അവകാശങ്ങളും തുല്യത, സർക്കാരിലുള്ള സ്ത്രീകളുടെ പ്രാതിനിധ്യം ഇവ വർദ്ധിപ്പിക്കാൻ ആവശ്യമായ ശക്തമായ നടപടികൾ എടുത്തു. 1960കളിൽ ജോലികോട്ട വർധിപ്പിക്കാൻ നടപടിയായി.
സമകാലീന വിയറ്റ്നാമിൽ സ്ത്രീകളുടെ അവകാശങ്ങൾ വർദ്ധിച്ചുകൊണ്ടിരിക്കുകയാണ്. ഇപ്പോൾ, വിയറ്റ്നാമിന്റെ ഉപപ്രധാനമന്ത്രി ഒരു വനിതയാണ്. Đặng Thị Ngọc. Thịnh.ഏപ്രിൽ 2016ലാണ് അവർ അധികാരത്തിലെത്തിയത്. മാർച്ച് 2016ൽ Nguyễn Thị Kim Ngân വിയറ്റ്നാമിലെ ദേശീയ അസംബ്ലിയുടെ ചെയർവുമൺ ആണ്.
റോയ് ജോർജ്കുട്ടി
ദീർഘ കാലമായി ചവിട്ടുനാടക മേഖലയിൽ പ്രവർത്തിക്കുന്ന കലാകാരനാണ് റോയ് ജോർജ്കുട്ടി. ഏഴു ചവിട്ടുനാടകങ്ങൾ സംവിധാനം ചെയ്യുകയും മൂന്നു ചവിട്ടുനാടകങ്ങൾ രചിക്കുകയും ചെയ്തു. നടനായും സംവിധായകനായും ചവിട്ടുനാടക രംഗത്ത് സജീവമാണ്. ചെയ്തു.
ജീവിതരേഖ
കൊച്ചി ഗോതുരുത്ത് സ്വദേശിയായ റോയ് ജോർജ്കുട്ടി  ആദ്യ റിപ്പബ്ലിക് ദിനാഘോഷത്തിന്റെ ഭാഗമായി സെബീന റാഫിയുടെ നേതൃത്വത്തിൽ ഡൽഹിയിൽ ജവാഹർലാൽ നെഹ്റുവിന്റെ മുന്നിൽ ചവിട്ടുനാടകം അവതരിപ്പിച്ച സംഘത്തിലുണ്ടായിരുന്ന ചവിട്ടുനാടകാചാര്യൻ ജോർജ്കുട്ടി ആശാന്റെ മകനാണ്.
അവലംബം
വർഗ്ഗം:ചവിട്ടുനാടക നടന്മാർ വർഗ്ഗം:കേരള സംഗീതനാടക അക്കാദമി പുരസ്കാരം ലഭിച്ചവർ
മാമാങ്കം (ചലച്ചിത്രം)
നവോദയായുടെ ബാനറിൽ എൻ. ഗോവിന്ദൻകുട്ടി തിരക്കഥ രചിച്ച് അപ്പച്ചന്റെ നിർമ്മാണത്തിലും സംവിധാനത്തിലും 1979-ൽ പ്രദർശനത്തിനെത്തിയ മലയാളചിത്രമാണ് മാമാങ്കം. പ്രേംനസീർ, ജയൻ, ജോസ് പ്രകാശ്, ആലുമ്മൂടൻ എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത്. ചിത്രത്തിന്റെ സംഗീതസംവിധാനം കെ. രാഘവൻ നിർവഹിച്ചു.
അഭിനേതാക്കൾ
ഈ ചിത്രത്തിലെ കഥാപാത്രങ്ങളെ അവതരിപ്പിച്ച അഭിനേതാക്കൾ താഴെ പറയുന്നവരാണ്.
അണിയറ പ്രവർത്തകർ
ഈ ചിത്രത്തിന് വേണ്ടി പ്രവർത്തിച്ച പ്രധാന വ്യക്തികളുടെ പട്ടിക താഴെ ചേർത്തിരിക്കുന്നു.
ഗാനങ്ങൾ
അടിതൊഴുന്നേൻ
ആലാപനം : കെ.ജെ. യേശുദാസ്, വാണി ജയറാം രചന : പി. ഭാസ്കരൻ  സംഗീതം : കെ. രാഘവൻ
കാർത്തിക മാസത്തെ (ബിറ്റ്)
ആലാപനം : കോറസ് രചന : പി. ഭാസ്കരൻ   സംഗീതം : കെ. രാഘവൻ
തീരാത്ത ദുഃഖത്തിൽ
ആലാപനം : എസ്. ജാനകി  രചന : പി. ഭാസ്കരൻ   സംഗീതം : കെ. രാഘവൻ
തൃത്താലപ്പൂക്കടവിൽ
ആലാപനം : കെ.ജെ. യേശുദാസ് രചന : പി. ഭാസ്കരൻ   സംഗീതം : കെ. രാഘവൻ
ആലാപനം : ബി. വസന്ത  രചന : പി. ഭാസ്കരൻ   സംഗീതം : കെ. രാഘവൻ
മാമാങ്കം
ആലാപനം : കെ.ജെ. യേശുദാസ് രചന : പി. ഭാസ്കരൻ  സംഗീതം : കെ. രാഘവൻ
വറുത്ത പച്ചരി
ആലാപനം : കെ.ജെ. യേശുദാസ്, വാണി ജയറാം, കോറസ് രചന : പി. ഭാസ്കരൻ  സംഗീതം : കെ. രാഘവൻ
അവലംബം
വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:നവോദയ അപ്പച്ചൻ സം‌വിധാനം ചെയ്ത ചലച്ചിത്രങ്ങൾ വർഗ്ഗം:നവോദയ അപ്പച്ചൻ നിർമ്മിച്ച ചലച്ചിത്രങ്ങൾ
ക്ലാഡ്
ഈ പൊതുപൂർവികൻ ഒരു വ്യക്തിയോ ഒരു ജനതയോ, ഇപ്പോൾ ഉള്ളതോ വംശനാശം സംഭവിച്ച ഒരു സ്പീഷിസോ ആവാം. അങ്ങനെ മുകളിലേക്ക് അത് സാമ്രാജ്യം വരെ എത്തുന്നു. ക്ലാഡുകൾ ഒന്നിനൊന്നോടു ചേർത്തുവച്ചതുപോലെയാണ്. താഴേക്കുപോകുന്തോറും അവ ശാഖകളായി പിരിയുന്നു. ഈ ശാഖകൾ ഓരോ വിഭാഗമായി വേർതിരിഞ്ഞ് ഓരോ സ്പീഷിസുകളും വെവ്വേറെ പരിണമിക്കുന്നരീതിയിൽ വേറിട്ട് കാണാവുന്നതാണ്.
കഴിഞ്ഞ ഏതാനും പതിറ്റാണ്ടുകളിൽ ഈ ക്ലാഡ് രീതിയിൽ പരിണാമത്തിനോടുള്ള സമീപനം ജീവശാസ്ത്രമെഖലയിൽ വിപ്ലവകരമായ അറിവുകളാണ് കൊണ്ടുവന്നത്. ജീവികൾ തമ്മിലുള്ള അത്ഭുതകരമായ ബന്ധങ്ങളുടെ ചുരുളഴിക്കാൻ ഇതു സഹായിച്ചു.
മൗറീഷ്യസ് മൂങ്ങ
പത്തൊൻപതാം നൂറ്റാണ്ടോടെ വംശനാശം സംഭവിച്ച ഒരു മൂങ്ങയാണ് മൗറീഷ്യസ് മൂങ്ങ. Mascarenotus sauzieri എന്ന ശാസ്ത്ര നാമത്തിൽ അറിയപ്പെട്ടിരുന്ന ഇതിനെ ന്യൂട്ടൻറെ മൂങ്ങ (Newton's owl) എന്നും വിളിച്ചിരുന്നു.
മൗറീഷ്യസ് ലെ മസ്കരൈൻ ദ്വീപിൽ മാത്രമായിരുന്നു ഇവയെ കണ്ടിരുന്നത്. 1770 ൽ നിർമ്മിച്ച ഒരു രേഖാചിത്രം ഒഴികെ ഈ പക്ഷിയെ കുറിച്ച് കൂടുതൽ വിവരങ്ങൾ ഒന്നും ലഭ്യമല്ല. 1836 ൽ വെടിവെച്ചിട്ട മൗറീഷ്യസ് മൂങ്ങയായിരുന്നു അവസാനം ജീവിച്ചിരുന്നത്. ഉപജീവാംശ അസ്ഥികളിൽ നിന്നുമാണ് ഇവയെ കുറിച്ച് പഠനങ്ങൾ നടന്നത്.
അവലംബം
വർഗ്ഗം:മൗറീഷ്യസിലെ പക്ഷികൾ വർഗ്ഗം:വംശനാശം സംഭവിച്ച പക്ഷികൾ വർഗ്ഗം:മൂങ്ങകൾ
ജോഡി വിറ്റേക്കർ
ജോഡി ഓക്ക്‌ലാൻഡ് വിറ്റേക്കർ (ജനനം: 17 ജൂൺ 1982) ഒരു ഇംഗ്ലീഷ് നടിയാണ്. 2006 ൽ പുറത്തിറങ്ങിയ വീനസ് എന്ന അരങ്ങേറ്റചലച്ചിത്രത്തിൽ ചെയ്ത വേഷത്തോടെയാണ് അവർ ശ്രദ്ധിക്കപ്പെട്ടത്. ഇതിന് ബ്രിട്ടീഷ് ഇൻഡിപെൻഡന്റ് ഫിലിം അവാർഡും സാറ്റലൈറ്റ് അവാർഡ് നോമിനേഷനുകളും ലഭിച്ചു. കൾട്ട് സയൻസ് ഫിക്ഷൻ ചിത്രമായ അറ്റാക്ക് ദി ബ്ലോക്ക് (2011), ബ്ലാക്ക് മിറർ എപ്പിസോഡ് "ദി എൻറ്റയർ ഹിസ്റ്ററി ഓഫ് യു" (2011), ഐടിവി ടെലിവിഷൻ പരമ്പരയായ ബ്രോഡ്‌ചർച്ചിലെ (2013-2017) ബെത്ത് ലാറ്റിമർ എന്ന അമ്മയുടെ എന്നിവ പ്രശംസ പിടിച്ചുപറ്റി.
ഡോക്ടർ ഹു എന്ന പ്രസിദ്ധ ബ്രിട്ടീഷ് ടിവി പരമ്പരയിൽ വിറ്റേക്കർ മുഖ്യകഥാപാത്രമായ ഡോക്ടറുടെ വേഷം അവതരിപ്പിക്കുമെന്ന് 2017 ജൂലൈ 16 ന് ബിബിസി പ്രഖ്യാപിച്ചു. പരമ്പരയിൽ ഡോക്ടറുടെ വേഷം അവതരിപ്പിക്കുന്ന പതിമൂന്നാമത്തെ വ്യക്തിയും, കൂടാതെ സ്ത്രീവേഷത്തിൽ ഡോക്ടർ പ്രത്യക്ഷപ്പെടുന്ന ആദ്യ അവസരവുമാണ് ഇത്. 2017 ലെ ക്രിസ്മസ് സ്‌പെഷ്യൽ എപ്പിസോഡായ "ട്വയിസ്‌ അപ്പോൺ എ ടൈം" എന്ന എപ്പിസോഡിൽ മുൻപ് വേഷം കൈകാര്യം ചെയ്തിരുന്ന പീറ്റർ കപാൽഡിയിൽ നിന്ന് അവർ കഥാപാത്രം ഔദ്യോഗികമായി ഏറ്റെടുത്തു. 2018 ഒക്ടോബറിൽ പ്രദർശിപ്പിച്ച പതിനൊന്നാമത്തെ സീരീസിൽ ഡോക്ടറായി വിറ്റേക്കർ പരമ്പരയിൽ ഉടനീളം പ്രത്യക്ഷപ്പെടുന്നു. 2020 ൽ സംപ്രേഷണം ചെയ്യാനിരിക്കുന്ന പന്ത്രണ്ടാം സീരീസിലും വിറ്റേക്കർ തൻ്റെ വേഷം തുടരും.
ചെറുപ്പകാലം
ജോഡി ഓക്ക്‌ലാൻഡ് വിറ്റേക്കർ 1982 ജൂൺ 17 ന് വെസ്റ്റ് യോർക്ക്‌ഷെയറിലെ സ്‌കെൽമാന്തോർപ്പിൽ ജനിച്ചു. സിസെറ്റ് മിഡിൽ സ്‌കൂളിലും ഷെല്ലി ഹൈസ്‌കൂളിലും പഠിച്ച അവർ പിന്നീട് ഗിൽഡ്‌ഹാൾ സ്‌കൂൾ ഓഫ് മ്യൂസിക് ആൻഡ് ഡ്രാമയിൽ ചേർന്ന് പഠനം തുടർന്നു. 2005 ൽ ഏറ്റവും ഉയർന്ന സമ്മാനമായ ആക്ടിംഗ് ഗോൾഡ് മെഡൽ നേടി അവർ അവിടെനിന്ന് ബിരുദം പൂർത്തിയാക്കി.
കരിയർ
2005 ൽ നാടകത്തിലൂടെ വിറ്റേക്കർ തന്റെ പ്രൊഫഷണൽ അരങ്ങേറ്റം നടത്തി.അതിനുശേഷം സിനിമ, ടെലിവിഷൻ, റേഡിയോ, നാടകം എന്നീ മേഖലകളിൽ പ്രവർത്തിച്ചിട്ടുണ്ട്. സിനിമയിൽ വിറ്റേക്കറുടെ ആദ്യ വഴിത്തിരിവ് വീനസ് (2006) എന്ന സിനിമയിൽ ജെസ്സി (വീനസ്) എന്ന കഥാപാത്രത്തെ അവതരിപ്പിച്ചത് വഴിയായിരുന്നു. 2009 ൽ, ഒല്ലി കെപ്ലറുടെ എക്സ്പാൻഡിംഗ് പർപ്പിൾ വേൾഡ്, ബിബിസി 2 ഡ്രാമ റോയൽ വെഡ്ഡിംഗ്, ഷോർട്ട് ഫിലിമായ വിഷ് 143 എന്നിവയിൽ അഭിനയിച്ചു. വിഷ് 143 മികച്ച ലൈവ് ആക്ഷൻ ഷോർട്ട് ഫിലിമിനുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടു.
2010 ൽ വിറ്റേക്കർ ദി കിഡ് എന്ന സിനിമയിൽ പ്രത്യക്ഷപ്പെടുകയും ബിബിസിയുടെ അക്ക്യൂസ്ഡ് എന്ന പരമ്പരയിൽ അഭിനയിക്കുകയും ചെയ്തു. 2011 ൽ സാറാ വാട്ടേഴ്‌സിന്റെ ദി നൈറ്റ്സ് വാച്ച് എന്ന നോവലിന്റെ ടെലിവിഷൻ അവതരണത്തിൽ വിവ് എന്ന കഥാപാത്രം അവതരിപ്പിച്ചു. അതേവർഷം തന്നെ വിറ്റേക്കർ അറ്റാക്ക് ദി ബ്ലോക്ക് എന്ന സയൻസ് ഫിക്ഷൻ ചിത്രത്തിൽ സമന്ത ആഡംസ് എന്ന ട്രെയിനി നഴ്‌സിന്റെ വേഷം അവതരിപ്പിച്ചു.
2017 ജൂലൈ 16 ന് സയൻസ് ഫിക്ഷൻ ടെലിവിഷൻ പരമ്പരയായ ഡോക്ടർ ഹൂവിൽ പതിമൂന്നാമത്തെ ഡോക്ടറായി അഭിനയിക്കുന്നതിന് വിറ്റേക്കറിനെ ചുമതലപ്പെടുത്തിയതായി ബിബിസി പ്രഖ്യാപിച്ചു. ഈ വേഷം അവതരിപ്പിക്കുന്ന ആദ്യ വനിതയാണ് ജോഡി വിറ്റേക്കർ. വിറ്റേക്കറുടെ കാസ്റ്റിംഗിനോടുള്ള പ്രതികരണം കൂടുതലും പോസിറ്റീവ് ആയിരുന്നു എങ്കിലും "ഗണ്യമായ ന്യൂനപക്ഷം" അസന്തുഷ്ടരായി. ഡോക്ടറുടെ വേഷത്തിൽ ഒരു സ്ത്രീ അഭിനയിക്കുന്നത് പെൺകുട്ടികൾക്ക് നല്ല മാതൃകയാകുമെന്ന് ചിലർ പറഞ്ഞു, എന്നാൽ ഒരു പുരുഷനായി മാത്രമാണ് ഡോക്ടറുടെ വേഷം സൃഷ്ടിക്കപ്പെട്ടത് എന്നും വിറ്റേക്കറരുടെ കാസ്റ്റിംഗ് ഒരു രാഷ്ട്രീയ അഭ്യാസമാണ് എന്നും വിമർശിച്ചു. 2017 ലെ ക്രിസ്മസ് സ്പെഷ്യൽ എപ്പിസോഡിൽ വിറ്റേക്കർ ഡോക്ടറായി അരങ്ങേറി.
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇംഗ്ലീഷ് സ്റ്റേജ് നടിമാർ വർഗ്ഗം:ഇംഗ്ലീഷ് ചലച്ചിത്ര നടിമാർ വർഗ്ഗം:1982-ൽ ജനിച്ചവർ
ചാരത്തലച്ചിക്കാളി
സ്റ്റാലിങ് കുടുംബത്തിൽപ്പെട്ട ഒരു പക്ഷിയാണ് ചാരത്തലച്ചിക്കാളി - Chestnut-tailed Starling - Grey-headed Myna. .
വിതരണം
ഈ പക്ഷി തദ്ദേശവാസിയോ അല്ലെങ്കിൽ ഭാഗികമായി ദേശാടനം നടത്തുന്നവയൊ ആണ്. ഇവയ്ക്ക് രണ്ടു ഉപവിഭാഗങ്ങളുണ്ട്.
വിവരണം
ഇവയ്ക്ക് 20 സെ.മീ നീളമുണ്ട്. ചാരനിറത്തിലുള്ള മുകൾവശവും അടിവശം ചെമ്പിച്ചതുമാണ്. വെള്ള വരകളുള്ള ഇളം ചാര നിറത്തിലാണ് തല. മഞ്ഞ കൊക്കിന്റെ കടഭാഗം മങ്ങിയ നീലയാണ്. ഇഅവ് കൂട്ടമായാണ് പറക്കുന്നത്. പറക്കുന്നതിനിടയിൽ പെട്ടെന്ന് ദിശമാറ്റും.
ഭക്ഷണം
പഴങ്ങളും തേനും പ്രാണികളും ഭക്ഷണമാണ്.
പ്രജനനം
തുറന്ന കൃഷിയിടങ്ങളിൽ കാണുന്നു. പൊത്തുകളിലാണ് കൂട് ഉണ്ടാക്കുന്നത്. 3-5 മുട്ടകളിടും.
അവലംബം
വർഗ്ഗം:തെക്കു കിഴക്കൻ ഏഷ്യയിലെ പക്ഷികൾ വർഗ്ഗം:ഏഷ്യയിലെ പക്ഷികൾ വർഗ്ഗം:ദേശാടനപ്പക്ഷികൾ
മെമ്മറി ഓഫ് ദി ഗാർഡൻ അറ്റ് ഈറ്റെൻ
മെമ്മറി ഓഫ് ദി ഗാർഡൻ അറ്റ് ഈറ്റെൻ എന്നത് വിൻസന്റ് വാൻഗോഗിന്റെ ഒരു ഓയിൽ പെയിന്റിങ്ങാണ്. 1888 നവമ്പറിൽ ആർലെസിൽ വച്ചാണ് ഇത് പൂർത്തിയാക്കിയത്. ഇപ്പോൾ ഹെർമിറ്റേജ് മ്യൂസിയത്തിൽ വച്ചിരിക്കുന്നു. ഈ ചിത്രം അദ്ദേഹം വരച്ചത് തന്റെ മഞ്ഞ് വീടിന്റെ കിടപ്പുമുറി അലങ്കരിക്കാനായിരുന്നു.
പുറംകണ്ണികൾ
വർഗ്ഗം:കല വർഗ്ഗം:വിൻസെന്റ് വാൻഗോഗിന്റെ ചിത്രങ്ങൾ വർഗ്ഗം:ഹെർമിറ്റേജ് മ്യൂസിയത്തിലെ ചിത്രങ്ങൾ വർഗ്ഗം:ഫ്ലവർ പെയിന്റിംഗുകൾ
ജി.വി. പ്രകാശ്കുമാർ
ജി.വി പ്രകാശ്കുമാർ ഇന്ത്യൻ സംഗീത സംവിധായകനും, ഗായകനും, നടനും, പ്രൊഡ്യൂസറുമാണ്.
അവലംബങ്ങൾ
വർഗ്ഗം:1987-ൽ ജനിച്ചവർ വർഗ്ഗം:തെലുഗു ചലച്ചിത്രപിന്നണിഗായകർ
താരാസ്പെഷൽസ്
പകരം=താരാസ്പെഷൽസ്|ലഘുചിത്രം|താരാസ്പെഷൽസ്
1968 - ൽ വൈക്കം മുഹമ്മദ് ബഷീർ എഴുതി ഡി സി ബുക്ക്സ് പ്രസിദ്ധീകരിച്ച നോവലാണ് താരാ സ്പെഷ്യൽസ്. താരാസ്പെഷൽസ്' എന്നു തുടങ്ങുന്ന നോവലിൽ മൂന്നു സുഹൃത്തുക്കളുടെ ജീവിതമാണ് പറയുന്നത്.പാപ്പച്ചൻ എന്ന കഥാപാത്രം തന്റെ സുഹൃത്തുക്കളോട് ചേർന്ന് മുതൽ മുടക്കില്ലാതെ ഒരു സിഗരറ്റ് ഫാക്ടറി നിർമ്മിക്കാനാഗ്രഹിക്കുകയും ഫാക്ടറിക്ക് തന്റെ കാമുകിയുടെ പേര് കണ്ടെത്തുകയും ചെയ്യുന്നു.'താരാ സിഗരറ്റ് ഫാക്ടറി ' .എന്നാൽ മാനേജിങ് പാർട്നറായ പോളിയാകട്ടെ തന്റെ കാമുകിയുടെ പേര് നിർദ്ദേശിക്കുന്നു'ഏലിക്കുട്ടി സിഗരറ്റ് ഫാക്ടറി'.പോളിയുടെ അപ്പച്ചന്റെ വകയായ ഒഴിഞ്ഞുകിടക്കുന്ന മുറികളാണ് ഫാക്ടറിക്കായി കണ്ടുവയ്ക്കുന്നത്. എന്നാൽ സിഗരറ്റ് നിർമ്മിക്കാനുള്ള യന്ത്രം തങ്ങളുടെ പഴയ സുഹൃത്തായ പ്രേം രഘുവിന്റെ കയ്യിലുണ്ടെന്ന് മീശറപ്പായി എന്ന സ്മഗ്ളിങ് കച്ചവടക്കാരനിൽ നിന്നറിയുന്നു.ഇതു നേടിയെടുക്കാൻ തന്ത്രപരമായി രഘുവിനെ പാർട്നറാക്കാൻ നിശ്ചയിച്ച് ഇരുവരും രഘുവിന്റെ മതിപ്പുനേടാൻ വേണ്ടി ഗോൾഡ്ഫ്ളേക്ക് പാക്കറ്റുകളുംജോണീവാക്കർ വിസ്കികളുമായി പോകുന്നു.അവിടെ ഗംഭീരമായ വിരുന്നു സൽകാരവും മറ്റും കഴിഞ്ഞ് തിരികെ വരുമ്പോൾ അവർക്കു നൽകുന്ന സമ്മാനങ്ങളിലൊന്ന് അവരാഗ്രഹിച്ച യന്ത്രമാണ്.അതുവരെ അതിനെ പറ്റി രഘു പറയാൻ വേണ്ടി അവർ ആഗ്രഹിച്ചുവെങ്കിൽ ഒടുവിൽ അതവർക്ക് സ്വന്തമായി. താരയ്ക്കും പാപ്പച്ചനും,ഏലിക്കുട്ടിക്കും പോളിക്കും വിവാഹ സമ്മനങ്ങളും രഘു വാഗ്ദാനം ചെയ്യുകയുണ്ടായി .എന്നാൽ മടക്കയാത്രയിലാണ് തങ്ങൾ നളിനിക്കും പ്രേം രഘുവിനും വിവാഹ സമ്മാന വാഗ്ദാനം പോലും ചെയ്തില്ല എന്നോർക്കുന്നത്.അതിലവർ പശ്ചാതപിക്കുകയും ചെയ്യുന്നു.മുതൽമുടക്കാൻ പോലുമില്ലാത്തവൻ യന്ത്രയുടമയായതിലെ വൈരുദ്ധ്യവും വിവാഹം ഒരു ബിസിനസ് ആണെന്ന കാഴ്ചപ്പാടിന്റെ അപഗ്രഥനവും,പ്രണയ സാഫല്യത്തിനും 'കിടപ്പറ'പോലുള്ള പ്രസിദ്ധീകരണങ്ങൾക്കുള്ള എതിരാളികളിൽ നിന്നും രക്ഷ നേടാൻ സമരങ്ങളിൽ പങ്കുചേരുന്ന കുതന്ത്രങ്ങളെയും ,എല്ലാവരും നേതാക്കളും കട്ടുമുടിച്ച് പണം നേടാൻ ആഗ്രഹിക്കുന്ന പൊതുജന വാസനയെയും പണക്കാരന്റെയും ദരിദ്രന്റെയും ജീവിതാവസ്ഥകളെയും ആറ് അധ്യായങ്ങൾ ചേർന്ന ഈ സൗഹൃദകഥയിലൂടെ ബഷീർ കാഴ്ചവെക്കുന്നു.
അവലംബം
വർഗ്ഗം:വൈക്കം മുഹമ്മദ് ബഷീർ എഴുതിയ ചെറുകഥകൾ
വലിയമല
കേരളത്തിലെ തിരുവനന്തപുരം ജില്ലയിലെ നെടുമങ്ങാട് നിന്നും ആറു കിലോമീറ്റർ അകലെയുളള സ്ഥലമാണ് വലിയമല. പ്രകൃതി രമണീയമായ മലകളാൽ ചുറ്റപെട്ട പ്രദേശമാണ്. നെടുമങ്ങാട് നഗരസഭയുടെ പത്തൊൻപതാം വാർഡിൽ ഉൾപ്പെടുന്നു.ഇന്ത്യൻ ഇൻസ്റ്റിറ്റിറ്റ്യൂട്ട് ഓഫ് സ്പേസ് സയൻസ് ആൻറ് ടെക്നോളജി, ഇന്ത്യൻ സ്പേസ്  റിസർച്ച് ഓർഗനൈസേഷൻ  എന്നീ സ്ഥാപനങ്ങൾ  ഇവിടെ സ്ഥിതി ചെയ്യുന്നു.
വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
അരങ്ങൽ
പകരം=കൃഷിയിടങ്ങൾ|ലഘുചിത്രം|അരങ്ങൽ കേരള ത്തിലെ തിരുവനന്തപുരം ജില്ലയിലെ അതിയന്നൂർ ഗ്രാമപ‍‍ഞ്ചായത്തിൽ ഉൾപ്പെടുന്ന പ്രദേശമാണ് അരങ്ങൽ.നെയ്യാറ്റിൻകര യിൽ നിന്നും 4 കി.മി അകലെയാണ് അരങ്ങൽ സ്ഥിതി ചെയ്യുന്നത്.തിരുവിതാംകൂർ ദേവസ്വം ബോർഡി ന്റെ കീഴിലുള്ള തിരു അരങ്ങൽ മഹാദേവക്ഷേത്രം ഇവിടെയാണ് സ്ഥിതി ചെയ്യുന്നത്.
റോഡുകൾ
മണലുവിള-അരങ്ങൽ റോഡ്
വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
വിശ്വനാഥ് പ്രസാദ് തിവാരി
ഹിന്ദിയിലെ പ്രമുഖ കവിയും സാഹിത്യ വിമർശകനും കേന്ദ്ര സാഹിത്യ അക്കാദമി പ്രസിഡന്റുമാണ് വിശ്വനാഥ് പ്രസാദ് തിവാരി(ജനനം: 1940)
ജീവിതരേഖ
യു.പിയിലെ ഗൊരഖ്പൂർ ഭേരിഹരിയിൽ ജനിച്ചു. ഗൊരഖ്പൂർ സർവകലാശാലയിൽ പ്രൊഫസറായി ജോലി ചെയ്തു. 40ഓളം പുസ്തകങ്ങൾ എഴുതിയിട്ടുണ്ട്.
അവലംബം
വർഗ്ഗം:ഹിന്ദി കവികൾ വർഗ്ഗം:ഹിന്ദി സാഹിത്യകാരന്മാർ
എറ്റിമോളജി
വാക്കുകളുടെ ചരിത്രത്തെ പഠിക്കുന്ന സങ്കേതമാണ് എറ്റിമോളജി (etymology ). ഒരു വാക്കിന്റെ എറ്റിമോളജി എന്നാൽ ആ വാക്കിന്റെ ഉദ്ഭവം, ചരിത്രത്തിൽ അതിൽ വന്ന മാറ്റങ്ങൾ, വികാസം എന്നിവയൊക്കെ ഉദ്ദേശിക്കപ്പെടുന്നു. മുൻ കാലഘട്ടങ്ങളിൽ വാക്കുകൾ എങ്ങനെ ഉപയോഗിച്ചു, അർത്ഥത്തിലും രൂപത്തിലും അവ എങ്ങനെ വികസിച്ചു, അല്ലെങ്കിൽ എപ്പോൾ, എങ്ങനെ ഭാഷയിൽ പ്രവേശിച്ചു എന്നതിനെക്കുറിച്ചുള്ള അറിവ് ശേഖരിക്കുക എന്നതൊക്കെ ഇതിൽ പരിശോധിക്കപ്പെടുന്നു.
നീണ്ട കാലത്തെ ലിഖിതചരിത്രമുള്ള ഭാഷകളെ സംബന്ധിച്ചേടത്തോളം ലിഖിതങ്ങളെയും ഭാഷയെക്കുറിച്ച എഴുത്തുകളെയും എറ്റിമോളജിസ്റ്റുകൾ ആശ്രയിക്കുന്നു. നേരിട്ട് വിവരങ്ങൾ കിട്ടാൻ പ്രയാസമുള്ളവയിൽ താരതമ്യ ഭാഷാശാസ്ത്രത്തിന്റെ രീതികളും ഇവർ ഉപയോഗപ്പെടുത്തുന്നു.
അവലംബം
വർഗ്ഗം:പദോത്പത്തി ശാസ്ത്രം
ശാന്തുംമൂല
കേരളത്തിലെ തിരുവനന്തപുരം ‍‍ജില്ലയിൽ കാട്ടാക്കട താലൂക്കിൽ മലയിൻകീഴ് ഗ്രാമപഞ്ചായത്തിൽ സ്ഥിതിചെയ്യുന്ന ഗ്രാമമാണ് ശാന്തുംമൂല. മലയിൻകീഴ് നിന്നും ഒന്നര കിലോമീറ്റർ ദൂരെയാണ് ശാന്തുംമൂല സ്ഥിതിചെയ്യുന്നത്. പാപ്പനംകോട്-കരമന റോഡുകളെ ബന്ധിപ്പിക്കുന്ന പ്രധാന പാത ഇതുവഴി കടന്നുപോകുന്നു. തിരുവിതാംകൂർ ദേവസ്വം ബോർ‍ഡിനു കീഴിലുളള കയനിമംഗലം മഹാദേവ ക്ഷേത്രം ഇവിടെ സ്ഥിതിചെയ്യുന്നു. ക്ഷേത്രക്കുളം ഗ്രാമത്തിലെ പ്രധാന ജലസ്രോതസ്സാണ്. തുമരിച്ചൽ എൽ.പി.എസ് ഇവിടുത്തെ പ്രധാന വിദ്യാഭ്യാസ സ്ഥാപനമാണ്.
വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
കാട്ടിലെ തടി തേവരുടെ ആന
ഹരിദാസിന്റെ സംവിധാനത്തിൽ ജഗതി ശ്രീകുമാർ, സിദ്ദിഖ്, ജനാർദ്ദനൻ, മാതു എന്നിവർ പ്രധാനവേഷങ്ങളിൽ അഭിനയിച്ച് 1995-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് കാട്ടിലെ തടി തേവരുടെ ആന. ഈ ചിത്രത്തിൽ ജഗതി ശ്രീകുമാർ ഇരട്ട വേഷത്തിൽ അഭിനയിച്ചിരിക്കുന്നു. അനുഗ്രഹ സിനി ആർട്സിന്റെ ബാനറിൽ വി.ബി.കെ. മേനോൻ നിർമ്മിച്ച ഈ ചിത്രം വിതരണം ചെയ്തത് അനുഗ്രഹ റിലീസ് ആണ്. മൂലകഥ സനലിന്റേതാണ്. കഥ, തിരക്കഥ, സംഭാഷണം എന്നിവ നിർവ്വഹിച്ചത് ടി. ദാമോദരൻ ആണ്.
സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക് സംഗീതം പകർന്നത് ജോൺസൺ ആണ്.
പരുക്കൻപല്ലൻ ഡോൾഫിൻ
കൊക്കുള്ള മിക്ക ഡോൾഫിനുകളിൽ നിന്നും വ്യത്യസ്തമായി ഇതിന്റെ (Rough- toothed dolphin, Steno bredanensis) കൊക്ക് മുഖവുമായി ചേരുന്നിടത്തു സാധാരണയായി കാണുന്ന ചുളുക്ക്/ ഞൊറി (crease ) ഇല്ല. തലയ്ക്കു സവിശേഷമായ കോണാകൃതിയാണുള്ളത്.
അതോടൊപ്പം വെളുത്ത ചുണ്ടും തൊണ്ടയും ഇവയെ പെട്ടെന്ന് തിരിച്ചറിയാനും സഹായിക്കുന്നു. മറ്റൊരു പ്രത്യേകതയാണ് ബദാമിൻറെ ആകൃതിയിലുള്ള പല്ല്‌. മഞ്ഞയോ ഇളം ചുവപ്പോ നിറമുള്ള പാടുകൾ അടിവയറ്റിലുണ്ടായിരിക്കും. മുതുകിലെ വലിയ ചിറകിൻറെ അറ്റം അകത്തേക്കു വളഞ്ഞിരിക്കുന്നതും ശരീരത്തിൽ നിന്നും 45 ഡിഗ്രി ചരിഞ്ഞിരിക്കുന്നതുമായിരിക്കും.
പെരുമാറ്റം
ജലോപരിതലത്തിനു തൊട്ടു താഴെയായ് വളരെ വേഗത്തിൽ നീന്തുന്ന ഇത് അപൂർവമായേ പൊന്തിവരാറുള്ളു. അധികം ഉയരത്തിൽ അല്ലാതെയുള്ള നീണ്ട ചാട്ടങ്ങളാണ് ഇവ നടത്തുന്നത്‌. ബോട്ടിൽനോസ് ഡോൾഫിനുകളോടൊപ്പവും ചൂരമൽസ്യത്തോടൊപ്പവും ഇവയെ കാണാം.
വലിപ്പം
ശരീരത്തിൻറെ മൊത്തംനീളം 2.1-2.6 മീ. തൂക്കം 100 -150 കിലോഗ്രാം.
ആവാസം, കാണപ്പെടുന്നത്
നിലനില്പിനുള്ള ഭീക്ഷണി - മൽസ്യബന്ധനവലകളും വേട്ടയും
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ സസ്തനികൾ വർഗ്ഗം:കേരളത്തിലെ സസ്തനികൾ
യായാ ടൂറേ
നിലവിൽ ഐവറികോസ്റ്റ് ദേശീയ ടീമിന്റേയും മാഞ്ചസ്റ്റർ സിറ്റിയുടേയും താരമാണ് യായാ ടൂറേ (ജനനം, 1983 മെയ് 13). തന്റെ 18ആം വയസിൽ ഐവെറിയൻ ക്ലബ്ബായ എഎസ്ഇസി മിമോസാസിലാണ് അദ്ദേഹം കരിയർ തുടങ്ങുന്നത്. യൂറോപ്പിലെ നിരവധി ദേശീയ ലീഗുകളിൽ അദ്ദേഹം കളിച്ചിട്ടുണ്ട്. ബെൽജിയത്തിലെ ബെവേൺ, ഉക്രെയ്നിലെ മെറ്റലർഹ് ഡൻടസ്ക്, ഗ്രീസിലെ ഒളിംപിയാസോസ്, ഫ്രാൻസിലെ മൊണാകോ എന്നീ ക്ലബ്ബുകളിൽ അദ്ദേഹം കളിച്ചു. 2007ൽ അദ്ദേഹം ബാഴ്സലോണയിലെത്തി. അവിടെ നൂറിലധികം മത്സരങ്ങൾ കളിച്ചു. ഒരു സീസണിൽ 6 കിരീടങ്ങൾ നേടിയ 2010ലെ ബാഴ്സലോണ ടീമിൽ യായ ടൂറേയും പങ്ക് കൊണ്ടു. 2010ൽ അദ്ദേഹം മാഞ്ചസ്റ്റർ സിറ്റിയിലെത്തി. സിറ്റിയുടെ നിർണായകമായ വിജയങ്ങളുടെ ഗോൾ പട്ടികയിൽ ടൂറേ ഇടം പിടിച്ചു. അതിൽ പ്രധാനപ്പെട്ട രണ്ടെണ്ണമാണ് 2011 എഫ് എ കപ്പ് സെമിയിലും ഫൈനലിലും അദ്ദേഹം നേടിയ ഗോളുകൾ.
ഐവറി കോസ്റ്റ് ദേശീയ ടീമിനായി 67 മത്സരങ്ങൾ ഇതിനോടകം അദ്ദേഹം കളിച്ചു കഴിഞ്ഞു. ഐവറികോസ്റ്റ് ആദ്യമായി ഫിഫ ലോകകപ്പ് ടൂർണമെന്റ് കളിച്ചപ്പോൾ (2006) ടൂറേ ആ ടീമിൽ ഇടം നേടിയിരുന്നു. 2010ലും അദ്ദേഹം ദേശീയ ടീമിനായി ലോകകപ്പ് കളിച്ചു. അദ്ദേഹത്തിന്റെ ഇളയ സഹോദരനാണ് കോളോ ടൂറേ. അദ്ദേഹവും ഐവറികോസ്റ്റിന്റെ ദേശീയ ടീമിനും മാഞ്ചസ്റ്റർ സിറ്റിക്കും വേണ്ടി കളിക്കുന്നു.
ദേശീയ ടീമിനും ക്ലബ്ബിനും വേണ്ടി നേടിയ നേട്ടങ്ങൾ അദ്ദേഹത്തെ രണ്ട് തവണ ആഫ്രിക്കൻ ഫുട്ബോളർ ഓഫ് ദി ഇയർ പുരസ്കാരത്തിന് അർഹനാക്കി. 2011ലും 2012ലും ആയിരുന്നു പുരസ്കാര നേട്ടങ്ങൾ. മാഞ്ചസ്റ്റർ സിറ്റി 44 വർഷത്തിനുശേഷം ആദ്യമായി ഇംഗ്ലീഷ് പ്രീമിയർ ലീഗ് കിരീടം നേടിയപ്പോൾ അതിൽ നിർണായകമായ പങ്ക് വഹിക്കാൻ യായാ ടൂറെയ്ക്ക് കഴിഞ്ഞു. ഫൈനലിൽ സാംബിയയോട് പരാജയപ്പെട്ടെങ്കിലും ഐവറി കോസ്റ്റിനെ ആഫ്രിക്കൻ നേഷൻസ് കപ്പിന്റെ ഫൈനലിലെത്തിച്ചതിൽ നിർണായക പങ്കായിരുന്നു ടൂറെയുടേത്. ഈ നേട്ടങ്ങളൊക്കെയാണ് ഐവറികോസ്റ്റ് താരമായ ദിദിയർ ദ്രോഗ്ബയെയും കാമറൂണിന്റെ ബാഴ്‌സലോണ താരം അലക്‌സ് സോങ്ങിനെയും പിന്തള്ളി ആഫ്രിക്കൻ ഫുട്ബോളർ ഓഫ് ദി ഇയർ പുരസ്കാരം അദ്ദേഹം നിലനിർത്താൻ ഇടയാക്കിയത്.
അവലംബം
വർഗ്ഗം:1983-ൽ ജനിച്ചവർ
വർഗ്ഗം:മേയ് 13-ന് ജനിച്ചവർ
വർഗ്ഗം:ഐവറി കോസ്റ്റിലെ ഫുട്ബോൾ കളിക്കാർ വർഗ്ഗം:2006 ഫിഫ ലോകകപ്പിലെ കളിക്കാർ വർഗ്ഗം:2010 ഫിഫ ലോകകപ്പിലെ കളിക്കാർ വർഗ്ഗം:2014 ഫിഫ ലോകകപ്പിലെ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ
കാൾ ലുഡ്വിഗ് ഏണസ്റ്റ് ഷ്രോഡർ
വലത്ത്‌|ലഘുചിത്രം| കാൾ ഷ്രോഡർ ഒരു ജർമ്മൻ ഗൈനക്കോളജിസ്റ്റായിരുന്നു കാൾ ലുഡ്വിഗ് ഏണസ്റ്റ് ഫ്രെഡറിക് ഷ്രോഡർ (11 സെപ്റ്റംബർ 1838, ന്യൂസ്ട്രെലിറ്റ്സ് - 7 ഫെബ്രുവരി 1887, ബെർലിൻ).
വുർസ്ബർഗ്, റോസ്റ്റോക്ക് സർവകലാശാലകളിൽ അദ്ദേഹം വൈദ്യശാസ്ത്രം പഠിച്ചു. അദ്ദേഹം 1864-ൽ ഡോക്ടറേറ്റ് നേടി, തുടർന്ന് ബോൺ സർവകലാശാലയിൽ ഗുസ്താവ് വീറ്റിന്റെ (1824-1903) സഹായിയായി സേവനമനുഷ്ഠിച്ചു. പിന്നീട് എർലാംഗൻ സർവകലാശാലയിലും ബെർലിനിലെ ചാരിറ്റിലും അദ്ദേഹം പ്രവർത്തിച്ചു. എർലാംഗനിൽ, യൂജെൻ റോസ്‌ഷർട്ടിന്റെ (1795-1872) പിൻഗാമിയായി അദ്ദേഹം ഒബ്‌സ്റ്റട്രിക്‌സ് പ്രൊഫസറായി (1869), പിന്നീട് ചാരിറ്റേയിൽ, ഷ്രോഡർ ഫ്രാവൻക്ലിനിക്കിന്റെ ഡയറക്ടറായി.
ബെർലിൻ-ചാരിറ്റിലെ ഗൈനക്കോളജി ആൻഡ് ഒബ്‌സ്റ്റട്രിക്‌സിന്റെ പുതിയ ക്ലിനിക്കിന്റെ നിർമ്മാണത്തിൽ ഷ്രോഡർ ഒരു ഉത്തേജകമായിരുന്നു. 1881 ലാണ് ഇത് ആദ്യമായി തുറന്നത്, ശുചിത്വത്തിനും ആന്റിസെപ്സിസിനും ഊന്നൽ നൽകിയാണ് ഇത് നിർമ്മിച്ചത്.
ഷ്രോഡർ ഗൈനക്കോളജിക്കൽ രോഗങ്ങളെക്കുറിച്ചുള്ള ഗവേഷണത്തിൽ വൈദഗ്ദ്ധ്യം നേടിയിട്ടുണ്ട്, കൂടാതെ വജൈനൽ കാൻസർ, എൻഡോമെട്രിയൽ കാൻസർ തുടങ്ങിയ ക്യാൻസറുകൾക്കുള്ള ശസ്ത്രക്രിയാ ഇടപെടൽ എന്നിവയുടെ പേരിൽ അദ്ദേഹം ഓർമ്മിക്കപ്പെടുന്നു. രോഗബാധിതമായ എൻഡോസെർവിക്കൽ മ്യൂക്കോസ നീക്കം ചെയ്യുന്നതിനുള്ള ശസ്ത്രക്രിയയുടെ മറ്റൊരു പേരാണ് "ഷ്രോഡേഴ്സ് ഓപ്പറേഷൻ".
അവലംബം
വർഗ്ഗം:1887-ൽ മരിച്ചവർ വർഗ്ഗം:1838-ൽ ജനിച്ചവർ
കനസാവ കാസിൽ
ചരിത്രം
മുറോമാച്ചി കാലഘട്ടത്തിന്റെ അവസാനത്തിൽ, ജാഡോ ഷിൻഷോ വിഭാഗത്തിലെ പുരോഹിതൻ റെന്നിയോയുടെ പഠിപ്പിക്കലുകളുടെ അനുയായികളായ ഇക്കോ-ഇക്കി, കാഗ പ്രവിശ്യയിലെ ഔദ്യോഗിക ഗവർണർമാരായ തോഗാഷി വംശത്തെ സ്ഥാനഭ്രഷ്ടരാക്കുകയും പിന്നീട് "The Peasants' Kingdom" എന്നറിയപ്പെട്ട ഒരുതരം ദിവ്യാധിപത്യ റിപ്പബ്ലിക്ക് സ്ഥാപിക്കുകയും ചെയ്തു. കൊഡാറ്റ്‌സുനോ പർവതനിരയുടെ അറ്റത്തുള്ള കോട്ടയുള്ള ക്ഷേത്ര സമുച്ചയമായ കനസാവ ഗോബോ ആയിരുന്നു അവരുടെ പ്രധാന ശക്തികേന്ദ്രം. ഉയർന്ന കുന്നുകളുടെ പിൻബലവും നദികളാൽ ഇരുവശവും ചുറ്റിത്തിരിയുന്ന പ്രകൃതിദത്തമായ ഒരു കോട്ടയായിരുന്നു അത്. ചുറ്റും ഒരു കോട്ട നഗരം വികസിച്ചു. കനസാവ നഗരമായി മാറുന്നതിന്റെ തുടക്കമായിരുന്നു ഇത്. 1580-ൽ ഒഡ നോബുനാഗ തന്റെ ജനറൽ സകുമ മോറിമാസയെ കാഗ പ്രവിശ്യ കീഴടക്കാൻ അയച്ചു. പിന്നീട് അദ്ദേഹത്തിന് പ്രവിശ്യയെ തന്റെ നിയന്ത്രണമേഖലയായി നൽകുകയും ചുറ്റുമുള്ള കോട്ട നഗരത്തിന്റെ കിടങ്ങുകളിലും ലേഔട്ടിലും പ്രവർത്തിക്കാൻ തുടങ്ങുകയും ചെയ്തു. എന്നിരുന്നാലും, നൊബുനാഗയുടെ കൊലപാതകത്തിന് ശേഷം അദ്ദേഹം ഷിബാത കാറ്റ്സുയിയുടെ പക്ഷം ചേർന്നു. 1583-ലെ ഷിസുഗതേക്കിലെ യുദ്ധത്തിൽ മൈദ തോഷിയുടെ നേതൃത്വത്തിൽ ടൊയോട്ടോമി ഹിഡെയോഷിയുടെ സൈന്യം പരാജയപ്പെടുത്തി.
കാഗ പ്രവിശ്യ, നോട്ടോ പ്രവിശ്യ, എത്ചു പ്രവിശ്യ എന്നിവയെല്ലാം ടോക്കുഗാവ ഷോഗുണേറ്റിന് കീഴിലുള്ള കാഗ ഡൊമെയ്‌നായി വികസിപ്പിച്ചുകൊണ്ട് മൈദ തോഷിയാണ് കനസാവയെ തന്റെ കൈവശാവകാശത്തിന്റെ അടിത്തറയാക്കി മാറ്റിയത്. കൊറിയയിലെ ജാപ്പനീസ് അധിനിവേശത്തിൽ പഠിച്ച പാഠങ്ങൾക്ക് ശേഷം 1592-ൽ കോട്ട പൂർണ്ണമായും പുനർനിർമ്മിക്കാൻ അദ്ദേഹം ഉത്തരവിട്ടു. കൂടാതെ നിർമ്മാണത്തിൽ സഹായിക്കാൻ കോട്ട രൂപകല്പനയിൽ തന്റെ വൈദഗ്ധ്യത്തിന് പേരുകേട്ട തകയാമ ഉക്കോണിനെ ക്ഷണിച്ചു.
പുതിയ കോട്ടയ്ക്ക് യഥാർത്ഥത്തിൽ ആറ് നിലകളുള്ള ടെൻഷു ഉണ്ടായിരുന്നു. അത് 1602-ൽ കത്തിനശിച്ചു. ഒരിക്കലും പുനർനിർമിച്ചില്ല. പകരം, മൂന്ന് നിലകളുള്ള യാഗുര ഗോപുരത്തോടുകൂടിയ ഹോൺ-മാരു കൊട്ടാരത്തിനോ മൈദ വംശത്തിന്റെ വസതിക്കോ വേണ്ടി ഇന്നർ ബെയ്‌ലി ഉപയോഗിച്ചു.
ഖാദി മുഹമ്മദ്
കോഴിക്കോട് ഖാസിമാരിൽ ഏറ്റവും പ്രശസ്തനാണ് 16 ആം നൂറ്റാണ്ടിൽ ജീവിച്ചിരുന്ന ഖാസി മുഹമ്മദ് എന്ന ഖാദി മുഹമ്മദ് ഇബ്‌നു അബ്ദുൽ അസീസ്' സാമൂതിരിയുടെ ഭരണകേന്ദ്രമായ കോഴിക്കോട്ട് മുസ്ലിംകളുടെ ഖാസി (ന്യായാധിപൻ) ആയിരുന്ന ഇദ്ദേഹം. ഹിജ്റ 980 ൽ ജനിച്ചു എന്നു കരുതപ്പെടുന്നു.മണ്മറഞ്ഞത് ഹിജ്റ1025 റബീഉൽ അവ്വൽ 15 ബുധനാഴ്ചയാണ് (1616 ഏപ്രിൽ 1). സൂഫി ഗുരു, ഖാസി (ന്യായാധിപൻ ) കർമ്മ ശാസ്ത്ര അദ്ധ്യാപകൻ, മുദരിസ് (മതാധ്യാപകൻ ), എഴുത്തുകാരൻ , കവി എന്നീ നിലയിലെല്ലാം ശ്രദ്ധിക്കപ്പെട്ട വ്യക്തിത്വമാണ് ഖാദി മുഹമ്മദ്. ഇദ്ദേഹമാണ് ഭക്തി കാവ്യമായ മുഹ്‌യദ്ദീൻ മാല രചിച്ചത്
കനസാവ കാസിൽ
ചരിത്രം
1631-ൽ കോട്ട കത്തിനശിച്ചു. അക്കാലത്ത് അത് വിപുലമായി പരിഷ്ക്കരിച്ചു. നി-നോ-മാരു സെക്കൻഡ് ബെയ്‌ലി വിപുലീകരിച്ചു. കോട്ടയുടെ മൈതാനത്തിലൂടെ ടാറ്റ്‌സുമി കനാൽ നിർമ്മിച്ചു. കൂടാതെ വിവിധ മുതിർന്ന സംരക്ഷകരുടെ വസതികൾ കോട്ട കിടങ്ങുകൾക്ക് പുറത്ത് നീക്കം ചെയ്തു. 1759 ലെ ഗ്രേറ്റ് കനസാവ കോട്ട അഗ്നിബാധയിൽ വീണ്ടും കത്തിനശിച്ചു.
ഖാദി മുഹമ്മദ്
ജീവചരിത്രം
സാമൂതിരി രാജവംശത്തിന്റെ കീഴിലെ കോഴിക്കോട് ഖാസി വംശ പാരമ്പരയിലായിരുന്നു ഖാദി മുഹമ്മദിന്റെ ജനനം. കേരളത്തിൽ മതപ്രചാരണത്തിനു വന്ന മാലിക് ബിൻ ഹബീബ്, ഹബീബ് ബിൻ മാലിക് എന്നിവരുടെ പിന്മുറക്കാരാണ് ചാലിയം കേന്ദ്രമാക്കി പ്രവർത്തിച്ചിരുന്ന ഖാസിമാർ. ഇവർ പിന്നീട് ആസ്ഥാനം കോഴിക്കോട്ടേക്കു മാറുകയായിരുന്നു. ഖാസി പരമ്പരയിലെ പ്രസിദ്ധനും സൈനുദ്ധീൻ ഒന്നാമന്റെ ആത്മീയ - കർമ്മ ശാസ്ത്ര ഗുരുവുമായിരുന്ന അബൂബക്കർ ശാലിയാത്തി ഖാദി മുഹമ്മദിന്റെ പിതാമഹനും, ഖാദി അബ്ദുൽ അസീസ് പിതാവുമാണ്. സൂഫികളിലെ പ്രസിദ്ധനായ  ഖാസി മുഹിയിദ്ധീൻ  മകനാണ്.
മത രംഗത്തെന്ന പോലെ സാഹിത്യ സാമൂഹിക രംഗങ്ങളിലും ഖാദി മുഹമ്മദ് സംഭാവനകൾ അർപ്പിച്ചിട്ടുണ്ട്. പോർച്ചുഗീസുകാർക്കെതിരായ ചാലിയം യുദ്ധത്തിൽ നേരിട്ട് പങ്കെടുത്തിട്ടുണ്ട്. ഖാദിരിയ്യ സൂഫി സരണിയിലെ ഗുരുവായിരുന്ന ഖാസി മുഹമ്മദ് വൈദേശിക ആധിപത്യനെതിരെ ശക്തമായി നിലക്കൊള്ളുകയും, പൊരുതുകയും ചെയ്ത പോരാളിയായിരുന്നു. സാമൂതിരിയുടെ കപ്പൽ പട തലവൻ കുഞ്ഞാലി മരയ്ക്കാർ മൂന്നാമനും നാലാമനും ഇദ്ദേഹത്തിന്റെ ആത്മീയ ശിഷ്യന്മാരായിരുന്നു.
കനസാവ കാസിൽ
ചരിത്രം
മൈജി പുനരുദ്ധാരണത്തെത്തുടർന്ന്, കോട്ടയുടെ സ്ഥലം 1871-ൽ ഇംപീരിയൽ ജാപ്പനീസ് സൈന്യത്തിന് കൈമാറുകയും ഇംപീരിയൽ ജാപ്പനീസ് ആർമിയുടെ 9-ആം ഡിവിഷന്റെ ആസ്ഥാനമായി പ്രവർത്തിക്കുകയും ചെയ്തു. 1881-ലെ തീപിടിത്തത്തിൽ നി-നോ-മാരു ചുറ്റുപാടിൽ അവശേഷിക്കുന്ന മിക്ക ഘടനകളും നശിച്ചു.
ഖാദി മുഹമ്മദ്
രചനകൾ
ഖാദി മുഹമ്മദിന്റെ രചനകളിൽ ഏറെ പ്രസിദ്ധമായ കൃതിയാണ് മുഹ്യുദ്ദീൻ മാല, തന്റെ സൂഫി ഗുരുവും ബാഗ്‌ദാദിലെ സൂഫി സന്യാസിയും പ്രശസ്തപണ്ഡിതനുമായ ശൈഖ് മുഹ്യുദ്ദീൻ അബ്ദുൽഖാദിർ ജീലാനിയുടെ അപദാനങ്ങൾ വാഴ്ത്തി  ജീവചരിത്രവസ്തുതകളും, അത്ഭുതകഥകളും കൂട്ടിച്ചേർത്തു അദ്ദേഹം അറബി മലയാളത്തിൽ രചിച്ച ഭക്തികാവ്യമാണു മുഹ്‌യദ്ദീൻ മാല. കേരളക്കരയിൽ കണ്ടെടുക്കപ്പെട്ടതിൽ ഏറ്റവും പഴക്കമുള്ള ഭക്തി കാവ്യമാണിതെന്ന് വിശ്വസിക്കപ്പെടുന്നു. 1607 ആണ് ഇതിന്റെ രചനാകാലം. എഴുത്തച്ഛൻ അദ്ധ്യാത്മരാമായണം കിളിപ്പാട്ട് എഴുതുന്നതിനു തൊട്ടു ശേഷമുള്ള കാ‍ലഘട്ടമാണിത്. അൽ ഫത്ഹുൽ മുബീൻ എന്ന പോർച്ചുഗീസുകാർക്കെതിരായ അറബി മഹാകാവ്യവും, പോർച്ചുഗീസുകാർക്കെതിരെ പോരാടാൻ ആഹ്വാനം ചെയ്യുന്ന ഖുതുബകളുടെ സമാഹാരമായ അൽ ഖുതുബതുൽ ജിഹാദിയ്യ തുടങ്ങിയ അറബി രചനകളും പ്രസിദ്ധമാണ്. ലണ്ടനിലെ ഇന്ത്യാ ഓഫീസ് ലൈബ്രറിയിൽ ഫത്ഹുൽമുബീന്റെ കൈയെഴുത്തു പ്രതി സൂക്ഷിച്ചിട്ടുണ്ട്.
കനസാവ കാസിൽ
ചരിത്രം
1949 മുതൽ 1989 വരെ, കാസിൽ സൈറ്റിന്റെ ഒരു ഭാഗം കനസാവ യൂണിവേഴ്സിറ്റിക്ക് കൈമാറി.
ഖാദി മുഹമ്മദ്
രചനകൾ
ചരിത്രം, ഗണിതം, വ്യാകരണം ആത്മീയം, തത്ത്വചിന്ത, കർമ്മ ശാസ്ത്രം, ജ്യോതിശാസ്ത്രം, സാഹിത്യ ശാസ്ത്രം, പ്രകീർത്തന കാവ്യങ്ങൾ എന്നിവയിലെല്ലാം കൂടി ഏകദേശം അഞ്ഞൂറിൽ പരം ഗ്രന്ഥങ്ങൾ രചിച്ചിട്ടുണ്ട്. ഒന്നിലധികം ഭാഷകളെ തൻറെ കാവ്യരചനകളിൽ ഉൾപ്പെടുത്തി എന്നതും ഖാദിമുഹമ്മദിൻറെ രചന സവിശേഷതയാണ്.
അവലംബം
വർഗ്ഗം:കോഴിക്കോട് ജില്ലയിൽ ജനിച്ചവർ വർഗ്ഗം:അപൂർണ്ണ ജീവചരിത്രങ്ങൾ വർഗ്ഗം:അറബിമലയാളസാഹിത്യം
കനസാവ കാസിൽ
ചരിത്രം
2008-ൽ ഈ കോട്ട ഒരു ദേശീയ ചരിത്ര സൈറ്റായി പ്രഖ്യാപിക്കപ്പെട്ടു.
1850 കളിൽ കോട്ട എങ്ങനെ കാണപ്പെട്ടു എന്നതിനെ അടിസ്ഥാനമാക്കിയുള്ള പുനർനിർമ്മാണങ്ങളാണ് നിലവിലുള്ള മിക്ക കെട്ടിടങ്ങളും. അതിജീവിക്കുന്ന ഘടനകളിൽ ഇഷിക്കാവ ഗേറ്റ് (1788-ൽ നിർമ്മിച്ചത്), സഞ്ജുക്കെൻ നാഗയ, സുറുമാരു സ്റ്റോർഹൗസ് എന്നിവ ഉൾപ്പെടുന്നു. ഇവയെല്ലാം പ്രധാനപ്പെട്ട സാംസ്കാരിക സ്വത്തുക്കൾ ആയി രൂപകൽപ്പന ചെയ്തവയാണ്. പരമ്പരാഗത നിർമ്മാണ രീതികൾ ഉപയോഗിച്ച് 2001-ൽ ഹിഷി യഗുര ടററ്റ്, ഗോജിക്കെൻ നാഗായ വെയർഹൗസ്, ഹാഷിസുമേ-മോൺ സുസുക്കി യഗുര ടററ്റ് എന്നിവ പുനഃസ്ഥാപിച്ചു. കോട്ടയുടെ നിരവധി കവാടങ്ങളിൽ 2010-ൽ കഹോകു-മോൺ ഗേറ്റ്, 2015-ൽ ഹാഷിസുമേ-മോൺ ഗേറ്റ്, 2020-ൽ നെസുമിറ്റാമോൺ ഗേറ്റ്, നെസുമിറ്റാമോൺ പാലം എന്നിവ പുനർനിർമിച്ചു.
പോർട്രയിറ്റ് ഓഫ് മാഡം മൊയ്‌റ്റെസിയർ
അഗസ്റ്റേ ഡൊമിനിക് ആംഗ്ര എന്ന ചിത്രകാരൻ രചിച്ച മാരി-ക്ലോട്ടിൽഡ്-ഇനെസ് മൊയ്‌റ്റീസിയറുടെ (née de Foucauld) ഛായാചിത്രമാണ് പോർട്രയിറ്റ് ഓഫ് മാഡം മൊയ്‌റ്റെസിയർ. 1844-ൽ രചനയാരംഭിച്ച ഈ ചിത്രം 1856-ൽ ആണ് പൂർത്തിയാക്കിയത്. മാഡം മൊയ്‌റ്റെസിയർ ഇരിക്കുന്നതായി ചിത്രീകരിച്ചിരിക്കുന്ന ഈ ഛായാചിത്രം ഇപ്പോൾ ലണ്ടനിലെ നാഷണൽ ഗാലറിയുടെ ശേഖരത്തിലാണ് സംരക്ഷിക്കപ്പെട്ടിരിക്കുന്നത്. 1936 ലാണ് ഈ ചിത്രം ഗാലറിയുടെ സ്വന്തമായത്.